ΑΝΤ.ΑΡ.ΣΥ.Α. Βύρωνα-Παγκρατίου: Επειδή δεν έχει νόημα να βάζεις κλιματισμό στην κόλαση, ΑΝΤΑΡΣΥΑ στις ευρωεκλογές\nΟ συστημικός οχετός έχει ξαμοληθεί να δηλητηριάσει τη σκέψη, να παγώσει το βήμα, να νεκρώσει το βλέμμα των ανθρώπων που αντιστέκονται. Αυτών που μάχονται. Αυτών που επιμένουν να ορθοστατούν και να αργοβαδίζουν. Δυο λέξεις κυριαρχούν στα στρατιωτικά τους διαγγέλματα: Σταθεροποίηση και κανονικότητα. Σταθεροποίηση στον πάτο της κοινωνικής κόλασης, της θάλασσας της ανεργίας, της αναξιοπρέπειας του τσαλαπατήματος για μια σακούλα πατάτες, των εργατών χωρίς συμβάσεις και ωράρια. Των ταπεινωμένων δάσκαλων και καθηγητών που πρέπει να κριθούν από ανάξιους γραφειοκράτες ή να βαθμολογήσουν αλλήλους. Των απαξιωμένων γιατρών από ανερμάτιστους τηλεβιβλιοπώλες, των αδοκίμαστων στη ζωή νέων ανθρώπων που καθίστανται απόβλητοι της κοινωνίας ή ξενιτεμένοι, της μαραμένης δημοκρατίας, του νεκρού καφενείου, των δρόμων χωρίς φώτα και μαγαζιά, αλλά γεμάτων με σκουπίδια. Της αγέλαστης κοινωνίας και των σκυφτών μουντών ανθρώπων.\nΕίναι βαθιές μαχαιριές όλα αυτά. Στους εργαζόμενους, τους άνεργους, τους φτωχούς, στη συλλογική κοινωνική ζωή. Αλλά το σπουδαιότερο, είναι αυτό που τις ακολουθεί: Είναι η λυσσασμένη μάχη που δίνουν να παρουσιάσουν τούτη την καταβύθιση, αυτό το αποτέλεσμα της πλέον ταξικής, αντεργατικής πολιτικής όλων των εποχών, ως τη νέα αναπόδραστη και αιώνια κανονικότητα, ως το νέο σημείο αναφοράς.\nΘέλουν να πείσουν, με τη βία, αλλά και την απάτη, μια ολόκληρη κοινωνία, την εργατική κοινωνική πλειονότητα, ότι αυτά είναι που τους αναλογούν, τίποτα περισσότερο δεν αξίζουν. Μη γελιόμαστε. Τούτη η μάχη είναι η σπουδαιότερη. Η απότομη αλλαγή των όρων της κοινωνικής ζωής, αργά ή γρήγορα, ήδη συμβαίνει, θα γεννήσει όχι απλά μια νέα διάταξη πολιτικών δυνάμεων, αλλά και νέες αξίες, ιδανικά και πρότυπα.\nΕίναι μια γέννα ξερή, βίαιη, στραγγαλιστή και όλα είναι πιθανά. Είναι ιστορική η αναμέτρηση στην οποία συμμετέχουμε. Η πείνα, η ανεργία, το πικρό ψωμί, γεννούν την αλληλεγγύη, αλλά έχουν και μια απίστευτη δύναμη υποταγής. Μη ψάχνουμε τη δύναμη των φασιστών μόνο στη διασύνδεση με τον Μπαλτάκο και τη ΝΔ, τη στήριξη από το βαθύ κράτος ή τη χρηματοδότηση από τους εφοπλιστές.\nΌταν εμείς λέμε μαύρο σε ΝΔ-ΠΑΣΟΚ και κατράμι στους φασίστες, δεν εννοούμε μόνο εκλογική αποστροφή στα κόμματα αυτά. Εννοούμε ρήξη και ανατροπή της αντεργατικής πολιτικής και της μακιαβελικής φιλοσοφίας που αντιπροσωπεύουν. Δε χωρούν μισόλογα εδώ:\nΓια να ζήσει η κοινωνία, για να δουλέψουν 1,5 εκατομμύρια άνεργοι, για να πληρώνονται 1 εκατομμύριο που παίρνουν έναντι ή τίποτα κάθε μήνα, για να ασφαλιστούν 3 εκατομμύρια ακάλυπτοι, για να επαναπροσληφθούν οι απολυμένοι του δημοσίου, πρέπει, ναι, να διαγραφεί το ληστρικό χρέος.\nΜε αγνόηση και ρήξη με το δανειστή, που πλέον είναι η ίδια η ΕΕ, κάτι που αποκρύβεται από τη συζήτηση. Αλλά και κάτι άλλο: Πρέπει να κοντύνουν αυτοί που κατέχουν χίλιες φορές το περιττό, όταν ο κόσμος είναι στη στέρηση. Ποιοι δηλαδή;\nΔεν υπάρχει ‘’μετριοπάθεια’’ σε αυτό το δρόμο. Δεν είναι θέμα επιλογής. Είτε εμφύλιος μέσα στην τάξη μας, πόλεμος του ενός φτωχού στον άλλο μήπως σωθεί ο ίδιος, είτε πόλεμος ενάντια στη φτώχεια και την εκμετάλλευση, με αναγεννημένο εργατικό κίνημα και οργανωμένο λαό, σε ένα γενικευμένο ταξικό αγώνα επιβίωσης, ξεσηκωμού και ανατροπής.\nΤο κάλεσμα της ΑΝΤΑΡΣΥΑ, είναι να συγκροτήσουμε το αντίπαλο δέος, αυτών που θα δράσουν έξω και ενάντια στο πλαίσιο που επιβάλλει την κοινωνική κόλαση. Ο κόσμος δεν αλλάζει με λόγια. Ο φόβος δε σπάζει στο παραβάν. Αλλά μόνο όταν το ‘’εγώ’’ γίνεται ''εμείς'', και όταν το ‘’εμείς’’ γίνεται ‘’εμείς μπορούμε’’, μέσα στο καμίνι του αγώνα, στο βάδισμα στο δρόμο. Με "νου, λογισμό κι όνειρο", με οργανωμένο, ταξικά ανασυγκροτημένο εργατικό κίνημα, να ζήσουμε με ελευθερία και αξιοπρέπεια, δουλειά και δημοκρατία. Σ΄ αυτόν τον αγώνα μετράει το μπόι της η ΑΝΤΑΡΣΥΑ.\nΓια το συμφέρον, όχι της ΑΝΤΑΡΣΥΑ, αλλά αυτού που αντιπροσωπεύει η αριστερά, για το δικαίωμα ζωής των εργαζομένων, με ταξική και πολιτική ευθύνη, απορρίπτουμε την πρόταση αναζήτησης ‘’διεξόδου’’ μέσα στο πλαίσιο της τυραγνίας. Οι δηλώσεις του πρόεδρου του ΣΥΡΙΖΑ ότι ‘’ανήκουμε στη δύση, το ΝΑΤΟ και την ΕΕ και δεν το αμφισβητούμε’’, αποτελούν παράδοση στον αντίπαλο. Δεν είναι ζήτημα ''χρόνου'', αλλά κατεύθυνσης. Το ερώτημα είναι τι προετοιμάζει κανείς. Την ρήξη ή την ταπεινωτική υποταγή;\nΔεν κλαψουρίζουμε. Αντιστεκόμαστε. Διεκδικούμε. Καλούμε στην αποφασιστική εκλογική και πολιτική ενίσχυση της αντικαπιταλιστικούς επαναστατικής αριστεράς, της ΑΝΤΑΡΣΥΑ και στις ευρωεκλογές. Δικαιούμαστε το 2,5% στις Περιφερειακές Εκλογές, να βαθυνθεί, να διευρυνθεί, να σπάσει το όριο του 3%. Χωρίς μια ενισχυμένη ΑΝΤΑΡΣΥΑ, ο μαχόμενος κόσμος θα είναι πιο αδύναμος. Η αριστερά θα πάει προς τα δεξιά και αυτό δεν πρέπει να συμβεί.\nΌχι άλλη Κύπρος. Ναι σε ένα σχέδιο αποσταθεροποίησης της κοινωνικής κόλασης. Ναι σε ένα μαχόμενο ενωτικό μέτωπο αντικαπιταλιστικής ανατροπής. Ναι σε ένα διεθνιστικό μήνυμα κλονισμού και ανατροπής της ΕΕ και της καπιταλιστικής επίθεσης. Η ενίσχυση της ΑΝΤΑΡΣΥΑ στις ευρωεκλογές, θα είναι νίκη για το μαχόμενο κόσμο και όλη την αριστερά. Είναι η πλέον χρήσιμη και κερδισμένη ψήφος!\nΑναρτήθηκε από ΑΝΤΑΡΣΥΑ Βύρωνα - Παγκρατίου στις 7:59:00 π.μ.


Μεταλλικός Συλλέκτης Φρούτων & Καρπών κατάλληλος & για Ψηλά Δέντρα - ProfitStore\nE-shop Camping - Κήπος - Θάλασσα Μεταλλικός Συλλέκτης Φρούτων & Καρπών κατάλληλος & για Ψηλά Δέντρα\nΈχουμε 1869 επισκέπτες και 1 μέλος συνδεδεμένους\nΜεταλλικός Συλλέκτης Φρούτων & Καρπών κατάλληλος & για Ψηλά Δέντρα\nΜε τον φρουτοσυλέκτη - καρποσυλλέκτη θα συλλέγεται τα φρούτα εύκολα από οποιοδήποτε ύψος (αφού θα προσαρμόζετε κοντάρι με επιθυμητό ύψος), με τον καλύτερο και τον γρηγορότερο τρόπο, στο μεταλλικό δοχείο περισυλλογής των φρούτων, το οποίο εμπεριέχει αφρολέξ ώστε να μην τραυματίζονται και σαπίζουν!\nΚωδικός Προϊόντος: K254-12724\nΤιμή ProfitStore: €19.95 €13.95\nΦρουτοσυλλέκτης - Καρποσυλλέκτης Μεταλλικός - Εύκολο Μάζεμα και από ψηλά δένδρα\nΑυτός ο μεταλλικός φρουτοσυλλέκτης - καρποσυλλέκτης είναι ιδανικός για την άνετη συλλογή των καρπών ακόμα και από τα ψηλά δέντρα.\nΧρησιμοποιώντας τον φρουτοσυλλέκτη - καροσυλλέκτη φτάνετε όλα τα σημεία στα δέντρα χωρίς κόπο και η συλλογή τους γίνεται απλή υπόθεση.\nΜε τον φρουτοσυλλέκτη θα μαζεύετε τους καρπούς από το εσωτερικό του δένδρου χωρίς να ενοχλεί τα κλαδιά και τα άλλα φρούτα που δεν είναι έτοιμα για περισυλλογή.\nΤοποθετήστε τον φρουτοσυλλέκτης - καρποσυλλέκτης οποιοδήποτε κοντάρι, ακόμα και σε ένα σκουπόξυλο η και σε τηλεσκοπικό κοντάρι για εργασία σε ύψος έως 5 μέτρα, και προσεγγίστε δύσκολα σημεία σε ψηλά δένδρα.\nΜαζέψτε εύκολα τα φρούτα από τα δένδρα σας στο περιβόλι με απίστευτη ταχύτητα, το ίδιο εύκολα μπορείτε να μαζέψετε τα φρούτα από το μπαλκόνι σας.\nΙδανική λύση για δένδρα που βρίσκονται στα όρια του φράκτη αφού με την συσκευή αυτή δε θα χαλάσετε τον φράκτη κατά την περισυλλογή.\nΜαζέψτε πορτοκάλια, λεμόνια, μανταρίνια, γκρέιπ φρουτ, μήλα, αχλάδια, σύκα, ροδάκινα, μανταρίνια, κυδώνια, ρόδια κλπ. θα διατηρηθούν φρέσκα χωρίς να σαπίσουν για πολύ περισσότερο χρόνο.\nΟ μεταλλικός φρουτοσυλλέκτης είναι μία έξυπνη συσκευή συλλογής φρούτων απαραίτητη για αγροκτήματα , κήπους, περιβόλια κλπ. είτε είσθε επαγγελματίας είτε ερασιτέχνης θα σας εξυπηρετήσει αφάνταστα!\nΘα μαζεύετε τους καρπούς από τα ψηλά δένδρα απίστευτα εύκολα, το ίδιο εύκολα και γρήγορα όπως και από τα χαμηλά δένδρα, δεν θα χάνετε χρόνο, δεν θα μετακινήστε, δεν θα ανεβαίνετε στο δέντρο με κίνδυνο ατυχήματος δεν θα μπαίνετε μέσα στο δένδρο .\nΜπορείτε από ένα μόνο σημείο στο έδαφος απλά και γρήγορα να μαζέψετε τα φρούτα από οποιοδήποτε ύψος ακόμα και από ένα ψηλό δένδρο.\nΟ φρουτοσυλέκτης είναι το μηχάνημα που θα λατρέψουν οι επαγγελματίες αγρότες και κηπουροί.\nΜε τον φρουτοσυλέκτη μαζεύετε πλέον τα φρούτα χωρίς να σπάτε τα κλαδιά και χωρίς να πληγώνεστε μαζεύοντας τα φρούτα με τα χέρια, δεν λερώνεστε μαζεύοντας τα ώριμα φρούτα, δεν πληγώνετε τα φρούτα κατά το μάζεμα.\nΤο μάζεμα των φρούτων γίνεται πλέον πολύ γρηγορότερα από κάθε άλλη μέθοδο είχατε χρησιμοποιήσει μέχρι τώρα.\nΕυαίσθητα και μαλακά φρούτα θα πέσουν μαλακά πάνω στο μαξιλαράκι που έχει μέσα ο φρουτοσυλλέκτης και δεν θα πληγωθούν κατά το μάζεμα.\nΣτερεώστε στην βάση του φρουτοσυλλέκτη ένα κοντάρι ύψους ανάλογου με το δέντρο και σφίξτε το με τον ειδικό σφιγκτήρα που εμπεριέχει.\nΠλησιάστε τον φρουτοσυλλέκτη στο ώριμο φρούτο, κουνήστε λίγο το κοτσάνι του ή απλά αγγίξτε το, αυτό θα πέσει μέσα στο ειδικό μεταλλικό δοχείο πάνω στο φελιζόλ που εμπεριέχει χωρίς να τραυματισθεί.\nΜην ανεβοκατεβάζετε συνέχεια τον φροτοσυλλέκτη γεμίστε τον πρώτα και με άλλους καρπούς και μετά κατεβάστε την.\nΟ μεταλλικός φρουτοσυλλέκτης είναι ένα μεταλλικό πλέγμα - δοχείο μέσα στο οποίο μαζεύονται αυτόματα τα ώριμα φρούτα από τα δένδρα.\nΚΑΝΕΙ ΤΟ ΜΑΖΕΜΑ ΤΩΝ ΦΡΟΥΤΩΝ ΕΝΑ ΔΙΑΣΚΕΔΑΣΤΙΚΟ ΠΑΙΧΝΙΔΙ!\nΣΚΕΦΘΕΙΤΕ ΠΟΣΑ ΑΤΥΧΗΜΑΤΑ ΓΙΝΟΝΤΑΙ ΑΝΕΒΑΙΝΟΝΤΑΣ ΣΤΑ ΔΕΝΔΡΑ!\nΠΡΟΣΤΑΤΕΨΤΕ ΤΟΝ ΕΑΥΤΟ ΣΑΣ ΚΑΙ ΤΗΝ ΟΙΚΟΓΕΝΕΙΑ ΣΑΣ ΑΠΟ ΤΡΑΥΜΑΤΙΣΜΟΥΣ!\nΑνθεκτική μεταλλική εργονομική κατασκευή.\nΔιαθέτει ειδικό σφιγκτήρα για στερέωση κονταριού.\nΔιαστάσεις: Ύψος 32cm - Διάμετρος 15cm\nΣΗΜ: Δεν περιλαμβάνεται κοντάρι.\nΚρεμαστός Γάντζος Carabiner Molle Velcro για Ζώνες & Σακίδια Στρατιωτικός Πράσινο\nΜπαστούνι Στήριξης Πτυσσόμενο με Συναγερμό Εκτάκτου Ανάγκης, Ρυθμιζόμενης Γωνίας Φακό L...


Η πρόληψη καρδιαγγειακών νοσημάτων ήταν το βασικό θέμα της ενημερωτικής εκδήλωσης που πραγματοποιήθηκε με επιτυχία το πρωί της Τρίτης (8-10) στην «Εστία Μουσών» και διοργάνωσε η Εταιρεία Αθηροσκλήρωσης Β. Ελλάδος με την υποστήριξη του Ν.Π. Κοινωνικής Μέριμνας και Αλληλεγγύης του Δήμου Νάουσας. Ομιλητές ήταν ο κ. Απόστολος Ευθυμιάδης καθηγητής καρδιολογίας στο Α.Π.Θ. (με καταγωγή από το Ροδοχώρι), ο κ. Αναστάσιος Καψαλιάρης, παθολόγος και ο κ. Γιάννης Ευθυμιάδης, καρδιολόγος.\nΠαράλληλα με την ενημέρωση από εξειδικευμένους γιατρούς και νοσηλευτές έγιναν και δωρεάν αιμοληψίες για τη μέτρηση της ολικής χοληστερόλης, LDL, HDL, τριγλυκεριδίων, σακχάρου αίματος, αρτηριακής πίεσης και βάρους σώματος. Στη συνέχεια μαζί με τα αποτελέσματα των μετρήσεων δοθήκαν συμβουλές στους πολίτες από τον καρδιολόγο του Νοσοκομείου Νάουσας κ. Προδρομίδη.\nΣτην εκδήλωση παραβρέθηκαν ο Δήμαρχος κ. Αναστάσιος Καραμπατζός, η Πρόεδρος του Ν.Π. Κοινωνικής Μέριμνας και Αλληλεγγύης κ. Ευδοξία Ιτσκάρα, η Δημ. Σύμβουλος κ. Μαρία Καρυδά, μέλη της διοίκησης και προσωπικό του Ν.Π Κοινωνικής Μέριμνας και πάνω από 250 πολίτες που παρακολούθησαν με ενδιαφέρον τις ομιλίες και συμμετείχαν στο πρόγραμμα μέτρησης και αιμοληψίας.\nΤέλος, στο πλαίσιο των δράσεων ενημέρωσης και προληπτικής ιατρικής του Ν.Π. Κοινωνικής Μέριμνας και Αλληλεγγύης Δήμου Νάουσας, ανάλογη εκδήλωση σε συνεργασία με την Εταιρεία Αθηροσκλήρωσης Β. Ελλάδος θα γίνει και την άνοιξη του 2014.


Alba Hotel Ζάκυνθος | Ζακυνθος Ξενοδοχεια\nΑρχική :: ΖΑΚΥΝΘΟΣ ΔΙΑΜΟΝΗ :: ΖΑΚΥΝΘΟΣ ΞΕΝΟΔΟΧΕΙΑ :: Hotel Alba : Ξενοδοχεια Ζακυνθος\nΕάν ψάχνετε για το ιδανικό ξενοδοχείο στο Κέντρο της Ζακύνθου, που να συνδυάζει ποιότητα και προσιτές τιμές, τότε το Ξενοδοχείο Alba είναι η κατάλληλη επιλογή.\nΜόλις 100 μέτρα από το ιστορικό κέντρο της Ζακύνθου και την Πλατεία του Αγίου Μάρκου, μπορείτε να περπατήσετε και να γνωρίσετε τη Ζάκυνθο με τα πόδια.\nΣτην περιοχή λειτουργούν εστιατόρια, καφετέριες, μπαρ καθώς επίσης και μέρη ιδιαίτερου ενδιαφέροντος όπως Μουσεία και Εκκλησίες.\nΤο ξενοδοχείο είναι πλήρως ανακαινισμένο το 2011 και το προσωπικό του είναι πάντα πρόθυμο να σας βοηθήσει. Είτε ταξιδεύετε για διακοπές είτε για επαγγελματικους σκοπούς, σίγουρα θα μείνετε ικανοποιημένοι από την ποιότητα των παρεχόμενων υπηρεσιών του ξενοδοχείου Alba.\nΓιατί να επιλέξετε το ALba Hotel - Ζακυνθος???\n* Γιατί όλη η Ζάκυνθος είναι ακριβώς στα πόδια σας\n* Γιατί συνδυάζει ποιότητα και τιμή\nΔεν διατίθεται χώρος στάθμευσης.\nΠαρακαλείστε να ελέγξετε την πολιτική του δωματίου προτού επιλέξετε δωμάτιο στην καρτέλα με την Φόρμα Ενδιαφέροντος /Κράτησης


Σοκ στα Τρίκαλα: Δάσκαλος χάιδευε ερωτικά μαθήτριες Δημοτικού! | blog καθημερινής ενημέρωσης\nΗ αποκάλυψη έγινε από τους γονείς οκτώ μαθητριών της Δ΄ και Ε΄ Δημοτικού.\nΣοκ στην Άρτα: Δάσκαλος έβαλε μαθητές να ακινητοποιήσουν και να χτυπήσουν 8χρονο! Στον εισαγγελέα ο 50χρονος που είπε στα παιδιά της τάξης του να χτυπήσουν «όσο πιο δυνατά μπορούν τον συμμαθητή τους»...\nΔημοσιεύτηκε απο τον adolphholyman στις 31,Μάιος, 2015, 1:22 μμ. στις Κατηγορίες HOT - ΕΙΔΗΣΕΙΣ, photos, ΕΛΛΑΔΑ, ΡΟΗ ΕΙΔΗΣΕΩΝ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Ορθογράφος: Μα που είναι τέλος πάντων η περίφημη Fraport;\nΥποτίθεται ότι σήμερα ήδη θα μετρούσαμε δύο 24ωρα ανάληψης των 14 αεροδρομίων από την Fraport. Αλλά η παραλαβή δεν έχει γίνει. Ούτε φυσικά και η εκταμίευση του €1,2 δισ. προς το Δημόσιο. Τι συμβαίνει; Και πώς αυτή η καθυστέρηση (δεν) συνδέεται με το κλείσιμο της δεύτερης αξιολόγησης.\nΚαλό μήνα, αλλά να θυμίσουμε ότι προχθές έπρεπε να έχει ολοκληρωθεί η παραλαβή από τη Fraport των 14 περιφερειακών αεροδρομίων, με ναυαρχίδα αυτό της Θεσσαλονίκης, κάτι που δεν έγινε. Το χρονοδιάγραμμα προέβλεπε την διαδικασία να λαμβάνει χώρα από τον Νοέμβριο 2016 έως το τέλος Ιανουαρίου 2017, με τη σταδιακή παραλαβή των αεροδρομίων, όπως είχε ανακοινωθεί στη Θεσσαλονίκη από τη Fraport, τον Οκτώβριο του 2016…\nΑκολούθως, κι ενώ καμιά παραλαβή δεν είχε γίνει, η επίσημη γραμμή ήταν ότι η παραλαβή θα γίνει στις τελευταίες ημέρες του Ιανουαρίου. Αιφνιδίως, και χωρίς να έχει προηγηθεί κάτι σοβαρό, ανακοινώθηκε ότι η παραλαβή των αεροδρομίων θα πραγματοποιηθεί στα μέσα Μαρτίου. Επισήμως, η καθυστέρηση αποδίδεται σε τεχνικές λεπτομέρειες της συμφωνίας που επιλύονται με κάποια καθυστέρηση, όπως π.χ. η σύμβαση της Fraport με την Πυροσβεστική Υπηρεσία, η οποία θα αμείβεται για τις υπηρεσίες που θα παρέχει στα αεροδρόμια.\n«Μα, είναι δυνατόν να καθυστερήσει τόσο πολύ μια σύμβαση με την Πυροσβεστική Υπηρεσία;» θα ενώσει ο καλόπιστος αναγνώστης την απορία του με τη δική μας. Αυτό λέγεται επισήμως, αγαπητέ αναγνώστη, και να σε πληροφορήσουμε ότι προς το παρόν γίνεται ανάλογη διαπραγμάτευση με το ΕΚΑΒ, η οποία μπορεί στο μέλλον να αποτελέσει δικαιολογία για περαιτέρω καθυστέρηση. Ορεξη να έχει κάποιος και θα βρίσκει λόγους για τους οποίους δεν γίνεται η παραλαβή. Η οποία παραλαβή, να μην ξεχνιόμαστε, συνεπάγεται από την πλευρά της Fraport, την καταβολή τιμήματος 1.234.000.000 ευρώ προς το ελληνικό κράτος. Κι αυτό καθυστερεί με διάφορες δικαιολογίες που αφορούν διαπραγμάτευση ως προς «τεχνικές λεπτομέρειες» οι οποίες, πάντως, ήταν γνωστές εδώ και χρόνια και δεν προέκυψαν τον τελευταίο μήνα.\nΓια παράδειγμα, αντικείμενο διαπραγμάτευσης αποτελεί η συνεργασία της Fraport με την Υπηρεσία Πολιτικής Αεροπορίας. Συζητείται η μέχρι τον Νοέμβριο «συλλειτουργία» της εταιρείας με την υπηρεσία, σε μια βάση η οποία μένει να συμφωνηθεί αλλά πάντως θα προβλέπει αμοιβή της ΥΠΑ από τη Fraport. Αύριο μεθαύριο, πιθανώς κι αυτό θα μπορούσε να αποτελούσε μια αιτιολογία καθυστέρησης, γιατί όχι;\nΤι συμβαίνει στην πραγματικότητα; Από την πλευρά της εταιρείας γίνεται προσπάθεια εφησυχασμού: λέγεται ότι οι καθυστερήσεις οφείλονται αποκλειστικά σε συμφωνία ως προς τεχνικές λεπτομέρειες. Ομως, οι φήμες στη Θεσσαλονίκη οργιάζουν. Κι επειδή δεν πρόκειται μόνο για φήμες αλλά για διασταυρωμένες από πολλές πλευρές πληροφορίες, να το πούμε καθαρά: υπάρχει ζήτημα χρηματοδότησης της Fraport. Συγκεκριμένα, η Ευρωπαϊκή Τράπεζα Επενδύσεων (ΕΙΒ), το International Finance Corporation (IFC) του World Bank Group, η European Bank for Reconstruction and Development (EBRD) και η Alpha Bank είχαν αναλάβει τη χρηματοδότηση της εταιρείας προκειμένου να πραγματοποιήσει την επένδυση της αποκρατικοποίησης των 14 περιφερειακών αεροδρομίων της Ελλάδας. Ομως, σύμφωνα με τις διασταυρωμένες κι απολύτως αξιόπιστες πληροφορίες του Protagon, η διαπραγμάτευση με τους χρηματοδότες δεν έχει ολοκληρωθεί, ενώ αναμενόταν αυτό να έχει γίνει τον Δεκέμβριο. Υπάρχει ζήτημα εξασφαλίσεων των δανείων, κάτι για το οποίο ακόμη δεν έχει βρεθεί λύση. Eτσι, εδώ και αρκετές μέρες, στελέχη της Fraport μαζί με συμβούλους του ΤΑΙΠΕΔ και της Alpha Bank βρίσκονται στο Λονδίνο, προκειμένου να λυθεί το ζήτημα των εξασφαλίσεων και να προχωρήσει η επένδυση.\nΑν και επισήμως η εξέλιξη αυτή δεν συνδέεται με το κλείσιμο της δεύτερης αξιολόγησης για την Ελλάδα, κυκλοφορεί ευρέως το σενάριο της γενικότερης ανασφάλειας που προκαλεί η εκκρεμότητα. Ταυτόχρονα, είναι γνωστό στη Θεσσαλονίκη ότι πολύ υψηλά ιστάμενος παράγοντας της Πολιτικής Αεροπορίας διαβεβαίωσε συνδικαλιστές του χώρου ότι το ελληνικό Δημόσιο είναι έτοιμο να εγγυηθεί για τα δάνεια της Fraport προκειμένου να γίνει η αποκρατικοποίηση!!!!!!\nΣημ. Ο- Αν ισχύει αυτό που αναφέρει το άρθρο, ότι δηλαδή το ελληνικό δημόσιο θα εγγυηθεί για το δάνειο της Fraport, τότε μιλάμε για σκάνδαλο και φιάσκο ολκής. Θα τους πληρώσουμε δηλαδή, για να επενδύσουν στα αεροδρόμια! Και τότε γιατί δεν τα αγοράζει το κράτος, ρωτάμε εμείς οι αφελείς; Μπάχαλο…\nΑνώνυμος 3 Φεβρουαρίου 2017 - 8:26 π.μ.\nΝα μπούμε και εγγυητές για να πάρει δάνειο η fraport για να μας φέρει και την ανάπτυξη.Μιλάμε για την απόλυτη τρέλα.Και τι ζόρι τραβάνε τα στελέχοι του ΤΑΙΠΕΔ να τρέχουνε στο λονδίνο για να βρει χρηματοδότηση η fraport.Μερικές φόρες οι λέξεις φαίνονται μικρές και λιγες να περιγράψουνε την κοροιδία.


“Δεν γνωρίζουμε τον ακριβή αριθμό,\nαλλά μετά το 1915 ένας πολύ μεγάλος αριθμός παιδιών\nυιοθετήθηκε και εξισλαμίστηκε δια της βίας"\nΤα ορφανά Aρμενόπαιδα από τις σφαγές του Χαμίτ ως τη Γενοκτονία\nΤο «Ίδρυμα έρευνας και διάσωσης της ιστορικής μνήμης» που δραστηριοποιείται στην Τουρκία διοργάνωσε ένα συνέδριο με θέμα: «Από το 1915 ως το 2015: εκτόπιση-σφαγές-γενοκτονία». Η αναπληρώτρια καθηγήτρια της έδρας Πολιτικών Επιστημών του πανεπιστημίου Κεμερμπουργκάζ της Κωνσταντινούπολης, Ναζάν Μαξουντιάν παρουσίασε την έκθεση «Τρεις γενιές, τρεις σφαγές, από το 1895 ως το 1915, τα Αρμενόπαιδα και τα ορφανά». Η εβδομαδιαία εφημερίδα «Αγκός» της Κωνσταντινούπολης συζήτησε με την Ναζάν Μαξουντιάν, η οποία αναφέρθηκε στην τύχη των Αρμενοπαίδων που έμειναν ορφανά ως αποτέλεσμα των χαμιτικών σφαγών, της σφαγής των Αδάνων και της γενοκτονίας του 1915.\nΜιλάτε για τρεις γενιές ορφανών Αρμενοπαίδων, που άφησαν πίσω τους τα τρία κύματα των σφαγών, του 1894-1896, 1909 και 1915. Υπάρχουν στατιστικά στοιχεία για τον αριθμό αυτών των παιδιών;\nΔεν είναι τόσο απλό το θέμα των στατιστικών. Λέγεται ότι στις σφαγές του 1894-1896 έμειναν ορφανά περίπου 50 χιλιάδες παιδιά. Γνωρίζουμε ότι οι νεκροί ήταν 200 με 300 χιλιάδες. Γι’ αυτόν το λόγο πολλοί θεωρούν τις 50 χιλιάδες πολύ μεγάλο αριθμό, άλλοι πάλι τον θεωρούν μικρό. Στη σφαγή των Αδάνων τα θύματα ήταν 20 με 30 χιλιάδες, ενώ τα παιδιά στα ορφανοτροφεία 3.500. Φυσικά υπήρχαν και παιδιά που δεν βρήκαν καταφύγιο σε αυτά.\nΤο 1915 λέγεται πως επέζησαν 500 με 600 χιλιάδες παιδιά.\nΤα χρόνια εκείνα τα ορφανοτροφεία φιλοξενούσαν παιδιά ηλικίας μέχρι 13 ετών. Τα αγόρια άνω των 13 θεωρούνταν ως απειλή και θανατώνονταν, ενώ τα κορίτσια αυτής της ηλικίας τα απήγαγαν και τα παντρεύονταν.\nΠότε θεωρούνταν τα παιδιά ως απειλή; Σε ποιες περιπτώσεις θανατώνονταν και σε ποιες τα άφηναν να ζήσουν;\nΚαθώς τα μεγαλύτερα παιδιά είχαν συναίσθηση της ταυτότητάς τους ήταν απαραίτητο να θανατωθούν. Τα όμορφα παιδιά τα έπαιρναν αμέσως στα σπίτια τους, ενώ τα έξυπνα τα υιοθετούσαν. Οι ιεραπόστολοι έλεγαν συχνά ότι «αφού οι μουσουλμάνοι δεν έχουν οι ίδιοι μυαλό χρειάζονται τα έξυπνα παιδιά, γι’ αυτό και τα υιοθετούν». Η εκτίμηση αυτή είναι φυσικά από μόνη της ρατσιστική.\nΤα παιδιά τα οποία ήταν σε θέση να κρατήσουν όπλο θεωρούνταν απειλή, κάτι που δεν ίσχυε για τα μικρότερα. Τα τελευταία χρόνια της Οθωμανικής Αυτοκρατορίας φέρονταν στα έξυπνα και όμορφα παιδιά με τρόπο ώστε να μπορούν να πάρουν από αυτά, αυτό που ήθελαν. Για τον ίδιο λόγο τα διεκδικούσαν και οι Αμερικανοί. Επιθυμούσαν και αυτοί να «σώσουν» τα ορφανά.\nΓια ποιο λόγο πιστεύετε;\nΠιστεύω πως αυτό είναι ένας μύθος. Τα περισσότερα παιδιά ήταν άρρωστα και ταλαιπωρημένα. Σήμερα ποιος επιθυμεί να υιοθετήσει ένα από τα χιλιάδες παιδιά της Συρίας που έχουν βρει καταφύγιο στην Κωνσταντινούπολη;\nΒρίσκετε ομοιότητες ανάμεσα στις τρεις γενιές ορφανών;\nΣτις σφαγές του 1894-1896, τα παιδιά τα διεκδικούν αφενός ο Αμπντούλ Χαμίτ και αφετέρου οι ιεραπόστολοι. Το 1909, οι Νεότουρκοι επιθυμούν να προστατέψουν τα ορφανά Αρμενόπαιδα. Ο νομάρχης των Αδάνων Τζεμάλ Πασάς προσπαθεί ν’ αναλάβει τη φροντίδα των παιδιών, ενώ η συγγραφέας Ζαμπέλ Γεσαγιάν, με την ιδιότητα του μέλους της Πατριαρχικής Επιτροπής Κωνσταντινούπολης, κάνει ό,τι περνάει από το χέρι της για να το αποτρέψει.\nΤο 1915 όλοι οι δημόσιοι υπάλληλοι υιοθετούν παιδιά, ενώ το 1919 το Πατριαρχείο επιχειρεί να τα συγκεντρώσει. Μια άλλη ομοιότητα είναι ότι σε κάθε περίπτωση γίνεται προσπάθεια να ξεχαστούν οι ρίζες των παιδιών.\nΕίναι προφανές ότι η ταυτότητά μας συνίσταται στη γλώσσα και τη θρησκεία μας και πως τα ορφανά κινδύνευαν σοβαρά να χάσουν και τα δύο. Την εποχή του Αμπντούλ Χαμίτ, το 85% των ορφανών περιθάλπονταν από αμερικανούς ιεραποστόλους. Ως αποτέλεσμα, το 80% αυτών έγιναν διαμαρτυρόμενοι. Από τα ορφανά που βρήκαν καταφύγιο σε ορφανοτροφεία μετά τη σφαγή των Αδάνων, κανένα δεν έμαθε Αρμενικά, ούτε έλαβε θρησκευτική παιδεία. Δεν γνωρίζουμε τον ακριβή αριθμό, αλλά μετά το 1915 ένας πολύ μεγάλος αριθμός παιδιών υιοθετήθηκε και εξισλαμίστηκε δια της βίας. Τα υιοθετημένα παιδιά, συχνά δεν παρέμεναν με τους θετούς γονείς και όποτε είχαν τη δυνατότητα το έσκαγαν. Σήμερα τα παιδιά δεν μπορούν να ταξιδέψουν ασυνόδευτα, τότε όμως πολλά παιδιά είχαν ταξιδέψει από τα Άδανα ως τη Σεβάστεια με την ελπίδα να βρουν τις οικογένειές τους.\nΕπομένως, στα ήδη υπάρχοντα ορφανοτροφεία γίνεται προσπάθεια να ξεχάσουν τα παιδιά τις ρίζες τους. Επιχειρείται με κάποιο τρόπο η διατήρηση της ταυτότητάς τους;\nΣτα αμερικανικά ορφανοτροφεία υπήρχε αυστηρός εσωτερικός κανονισμός και έτσι η πολιτική να «φέρουν» όλα τα παιδιά στο δικό τους δόγμα πετύχαινε. Για το λόγο αυτό, ήδη από το 1890, το αρμενικό Πατριαρχείο της Κωνσταντινούπολης διαμαρτύρεται έντονα.\nΟι ιεραπόστολοι δεν επέτρεπαν στα παιδιά να εκκλησιάζονται, ενώ χλεύαζαν εκείνα που έκαναν το σταυρό τους. Από το 1915, στο ορφανοτροφείο που ίδρυσαν ο Τζεμάλ Πασάς και η Χαλιντέ Εντίπ ακολούθησαν την αμερικανική τακτική. Στην περίπτωση αυτή φυσικά εκτούρκιζαν τα ορφανά.\nΣχετικά με τη διάσωση των ορφανών της γενοκτονίας κυκλοφορούν διάφορες ηρωικές ιστορίες. Υπάρχουν επίσης ιστορίες για υιοθεσίες με σκοπό την ιδιοποίηση των περιουσιών των ορφανών. Πόσο αλληλένδετα ήταν ο ηρωισμός και τα οικονομικά κίνητρα;\nΤον καιρό εκείνο οι υιοθεσίες ήταν πολύ συνηθισμένες, καθώς τα παιδιά τα εκμεταλλεύονταν ως εργατικό δυναμικό. Φυσικά και θα υπήρχαν και οικονομικά κίνητρα στις υιοθεσίες.\nΝα μην ξεχνάμε όμως ότι οι περιουσίες είχαν κατασχεθεί από την πολιτεία, επομένως δεν ήταν και τόσο εύκολο να οικειοποιηθεί κανείς τα υπάρχοντα ενός ορφανού παιδιού υιοθετώντας το. Υπήρξε τέτοιο περιστατικό στο Μαρντίν. Ένας γείτονας υιοθέτησε ένα ορφανό παιδί και απέκτησε την κυριότητα του σπιτιού του. Υπήρξαν όμως και πολλοί άνθρωποι που υιοθέτησαν παιδιά έχοντας ως μοναδικό κίνητρο τη φιλανθρωπία.


ΤΑΥΡΟΣ ΗΜΕΡΗΣΙΟ ΩΡΟΣΚΟΠΙΟ 4-5-2017\nΑρχική σελίδα Ωροσκόπιο Ημερήσιο Ωροσκόπιο Ταύρος Ημερήσιο Ωροσκόπιο 4-5-2017\nΤαύρος Ημερήσιο Ωροσκόπιο 4-5-2017\n<p>Το παρατηρητικό σας μάτι είναι απότομο σήμερα. Παρατηρείτε μικρά στοιχεία που συνήθως θα μπορούσαν να γλιστρήσουν πέρα από εσάς ή τα οποία κανονικά θα αρχειοθετήσατε κάτω από το 'No big deal.' Δεν είναι ότι είναι μεγάλη υπόθεση τώρα. Είναι ότι μπορείτε να δείτε τον τρόπο με τον οποίο προσθέτουν πολλές μικρές λεπτομέρειες για να δημιουργήσουν τη μεγάλη εικόνα. Αυτό είναι καλό, διότι σας επιτρέπει να τροποποιήσετε τα πράγματα σε αυτό το επίπεδο μικρής κλίμακας και να επηρεάσετε θετικά το συνολικό αποτέλεσμα.\nΤαύρος Ημερήσιο Ωροσκόπιο 28-1-2018\nΑισθάνεστε πως κάποια πράγματα είναι πιο ξεκάθαρα σήμερα απ' ό,τι συνήθως. Συμπεριφέρεστε με απότομο τρόπο για αρκετό καιρό τώρα και...\nΤαύρος Ημερήσιο Ωροσκόπιο 21-8-2017\nΔώστε προσοχή σε αυτό που παρατηρείτε κατά τη διάρκεια τυχόν διαφωνιών ή χρονοδιαγραμμάτων. Δεν θα είναι απλώς μια ταλαιπωρία. Θα δείτε...\nΠαρθένος Ημερήσιο Ωροσκόπιο 28-5-2017\nΑποφύγετε τις αντιπαραθέσεις σήμερα. Μερικοί από εσάς θα μπορούσαν να έχουν την ευκαιρία να ταξιδέψουν στο εξωτερικό. Οι επενδύσεις σε...\nΤαύρος Ημερήσιο Ωροσκόπιο 23-5-2017\nΣτην εργασία, οι νεαροί συνάδελφοί σας είναι πιθανό να σας βοηθήσουν σε ένα έργο. Μερικοί από εσάς θα μπορούσαν να πάρουν σύντομα μια...


Ο Αλέξανδρος Παπανδρέου μαθαίνει τα μυστικά του τυριού απ’ τον κυρ Στέλιο! – Εφημερίδα Πολιτικά\nΟ Αλέξανδρος Παπανδρέου μαθαίνει τα μυστικά του τυριού απ’ τον κυρ Στέλιο!\nΟ Αλέξανδρος Παπανδρέου αξιοποιεί στο έπακρο την παρουσία του στη Λέσβο, με αφορμή το Lesvos Food Fest! Εδώ μαθαίνει τα μυστικά της τυροκομικής από τον κ. Στέλιο, έναν ντόπιο βοσκό.\n“Ο Κύριος Στέλιος είναι βοσκός, και μάγειρας στο πανηγύρι.\nΜου είπε ότι η καλή κουζίνα θέλει απλά, καλά, και αγνά υλικά.\nΚαι πολύ αγάπη.\nΕ ναι έτσι είναι Κύριε Στέλιο μου όσο πιο απλά τόσο πιο καλά.”\nΣήμερα Αλέξανδρος Παπανδρέου μας προσκαλεί για live μαγειρέματα μαζί με τον Αγροτουριστικό Συνεταιρισμό Γυναικών Αγίας Παρασκευής «η Σελάδα». Το ελαιόλαδο, η καπιράδα, τα θαλασσινά θα έχουν την τιμητική τους, ενώ οι συνταγές παρουσιάζονται σε παραδοσιακά πήλινα σκεύη. Η εκδήλωση θα πλαισιωθεί από συζητήσεις, ιδέες και προτάσεις για το επόμενο Lesvos Food Fest.\nΑκόμη και όταν δεν μαγειρεύει όμως ο Αλέξανδρος στο νησί… παρακολουθεί άλλους σεφ να μαγειρεύουν!\nΣτα πλαίσια των εκδηλώσεων του 2ου Lesvos Food Fest μας υποδέχτηκε το βιβλιοπωλείο Book and Art που παρουσίασε βιβλιομαγειρέματα με τον Κωστή Κωστάκη, ο οποίος παρουσίασε πίτες, ζύμες και μυρωδάτες γεμίσεις από όλη την Ελλάδα από το βιβλίο του «Πίτες από Χέρι» των εκδόσεων Ψυχογιός.\nΟ Κρητικός σεφ πάντρεψε διαφορετικές κατηγορίες ζυμαριών από όλη την Ελλάδα με το Λεσβιακό λαδοτύρι, τη φέτα, την γραβιέρα, το ανθότυρο, το κεφαλοτύρι, τη μυτζήθρα, τον παστουρμά και δημιούργησε γκιουζλεμέδες, παραδοσιακές πίτες από Σκόπελο, Αλόνησο, Κρήτη και πιροσκί με ευφάνταστες γεμίσεις. Μας προέτρεψε να ξαναβάλουμε τις πίτες στην καθημερινή μας διατροφή και να μη διστάσουμε να πειραματιστούμε. Ένας υπέροχος άνθρωπος, ένα καταπληκτικό βιβλίο γραμμένο με αγάπη για την παράδοση και τις γεύσεις, που γνωρίσαμε από τις γιαγιάδες μας.\nΣτην εκδήλωση παραβρέθηκε ο σεφ Αλέξανδρος Παπανδρέου και η δημοσιογράφος γεύσης Ιωάννα Σταμούλου οι οποίοι δοκίμασαν τις πίτες μαζί με κοινό και επισκέπτες της Κομνηνάκη.\nΟ Κωστής Κωστάκης θα παραμείνει για λίγες μέρες ακόμη στο νησί μας και θα παρακολουθήσει τις εκδηλώσεις που θα πραγματοποιηθούν σήμερα Τετάρτη 11 Ιουλίου στο Μουσείο Βιομηχανικής Ελαιουργίας του Πολιτιστικού Ιδρύματος Ομίλου Πειραιώς και θα παρουσιάσει μαγειρέματα με τον Αλέξανδρο Παπανδρέου ενώ θα είναι μαζί μας και στα παιδικά μαγειρέματα που θα πραγματοποιηθούν στο Μόλυβο.\n“H αποφασιστική στιγμή” του Ανρί Καρτιέ Μπρεσόν- Στο Μουσείο Τεριάντ\nPost: “Είναι ανάγκη να περιγράψουμε τον κόσμο μας”, by Όλγα Χιώτη


Κουνέλι στιφάδο στη γάστρα – ηχωμαγειρέματα\nΑν σας έλεγαν, «…σήμερα λέω να μαγειρέψω κουνέλι;», ποιά θα ήταν η πρώτη σκέψη που θα ερχόταν στο μυαλό σας; Σίγουρα το «στιφάδο». Και αυτό γιατί ο πιο κλασικός τρόπος για να μαγειρέψει κανείς το κουνέλι είναι στιφάδο. 🙂\nΜε όποιον τρόπο, όμως και αν το μαγειρέψετε, δυο πράγματα πρέπει να έχετε κατά νου:\nΠαλαιότερα ήταν το ιδανικό έδεσμα για τις μικρές γιορτές. Το νόστιμο και τρυφερό του κρέας, “δένει” υπέροχα με κάθε είδους καρυκεύματα, λαχανικά, φρούτα, μπαχαρικά και σάλτσες διάφορες…\n2 κιλά κρεμμύδια για στιφάδο ή κρεμμύδια μικρά\nΚόψτε το κουνέλι σε έξι ή εφτά κομμάτια. Τοποθετήστε τα σε βαθύ δοχείο και καλύψτε τα με τη μαρινάδα που θα φτιάξετε με το ένα ποτήρι ξύδι και τα 2-3 ποτήρια νερό.\nΣκεπάστε με μεμβράνη και φυλάξτε στο ψυγείο για λίγες ώρες ή για ολόκληρο το βράδυ, αν σκεφτείτε να το φτιάξετε από την προηγούμενη, πράγμα που σας συστήνω ανεπιφύλακτα.\nΒάλτε τα κρεμμύδια σε βαθιά κατσαρόλα και ρίξτε από πάνω τους ζεματιστό νερό. Αφήστε τα να μουλιάσουν για τρεις-τέσσερις ώρες…\nΣτραγγίστε τα από το νερό και καθαρίστε τα.\nΜε αυτήν τη διαδικασία γλυτώνετε πολλά. Κατ’ αρχήν καθαρίζετε τα κρεμμύδια εύκολα χωρίς κλαυθμούς και οδυρμούς. Επίσης, πολύ σημαντικό, θα αποφύγετε τις ανεπιθύμητες συνέπειες του που συνοδεύουν πάντα ένα ωραιότατο γεύμα στιφάδου. Ξέρετε, φουσκώματα και άλλα…\nΣας δίνεται επίσης η ευκαιρία να τα καθαρίσετε από την προηγούμενη, και να τα μαγειρέψετε την επόμενη.\nΒγάλτε το κρέας από τη μαρινάδα και σκουπίστε το καλά-καλά με χαρτί κουζίνας.\nΧοντροκόψτε τα δυο κρεμμύδια και αφήστε τα στην άκρη.\nΣε βαθύ τηγάνι ρίξτε το ελαιόλαδο και αφού ζεσταθεί καλά, ρίξτε τα ολόκληρα κρεμμύδια και τις σκελίδες σκόρδο.\nΑφήστε να τσιγαριστούν για 10-15 λεπτά ανακατεύοντας πού και πού. Προσθέστε τη ζάχαρη και αφήστε τα λίγο ακόμα να καραμελώσουν…\nΡίξτε το μαύρο πιπέρι.\nΑνακατέψτε. Αφήστε για λίγο ακόμα και βγάλτε τα κρεμμύδια σε μια πιατέλα…\nΣτο ίδιο λάδι προσθέστε τα μαριναρισμένα κομμάτια του κουνελιού. Σοτάρετέ τα από τη μια και μετά από την άλλη μεριά…\nΣβήστε με το κρασί και αφήστε να εξατμιστεί και να αφήσει τα αρώματά του…\nΠροσθέστε το φύλλο δάφνης το κόκκινο πιπέρι, τα πιπέρια δεμένα στο τούλι και μια κουταλιά της σούπας πελτέ ντομάτας. Ανακατέψτε για να μαγειρευτεί ο πελτές.\nΡίξτε τα χοντροκομμένα κρεμμύδια και αφήστε να σοταριστούν για λίγο με τα κομμάτια του κουνελιού. Ρίξτε την τριμμένη ντομάτα και ένα ποτήρι νερό.\nΑφήστε τη σάλτσα να σιγοβράσει για δεκαπέντε λεπτά και κλείστε το μάτι…\nΣτη γάστρα τοποθετήστε εδώ κι εκεί τα κομμάτια του κρέατος, τα κρεμμύδια και τη ζουμερή σάλτσα.\nΣκεπάστε τη γάστρα και ψήστε το φαγητό στους 180 με 200 βαθμούς για μιάμιση ώρα…\nΑν όταν βγάλετε το καπάκι τα κρεμμύδια δεν έχουν ακόμα καλοψηθεί, βγάλτε το κρέας και μαγειρέψτε τα για όσο χρειαστεί. Να μελώσουν να γίνουν γλύκισμα…\nΚαλή επιτυχία φίλες μου και καλά μαγειρέματα. Μέχρι το επόμενο μαγειρικό μας ραντεβού να περνάτε καλά, να προσέχετε τους μοναδικούς και υπέροχους εαυτούς σας και να έχετε κατά νου αυτό που έλεγε η γιαγιά Αθηνά: «Το κακό με εμάς τους ανθρώπους είναι πως νομίζουμε ότι πάντα έχουμε πολύ χρόνο…»\nΒαθμολογία σε Κουνέλι στιφάδο στη γάστρα\nΥπέροχο φαγητο και πολύ κατανοητό μπράβο σας!!\nΠπολυ ωραια και αναλυτικη η παρουσιαση της συνταγηε. Ετσι την εφτιαχνε και η μανουλα μου. Θα την φτιαξω σιγουρσ!!!@\nΠροηγούμενο άρθρο Τυροκασερόπιτα, μπουκιά και συχώριο..!\nΕπόμενο άρθρο Το μπρόκολο αλλιώς… (σουφλεδάκι με μπρόκολο)\nΚατηγορία: Αλμυρές συνταγές, Ελληνικές συνταγές, Μαγειρευτά, Παραδοσιακά, Συνταγές με κρέαταΜε ετικέτα: αλάτι, γάστρα, ελαιόλαδο, κουνέλι, κρασί, κρεμμύδι, ξύδι, πιπέρι, φούρνος


Ο Μιχάλης Περβολαράκης και ο Neuchrist έφτασαν πολύ κοντά στην κατάκτηση του τίτλου στο δυνατό Challenger της πόλης Manama του Μπαχρέιν, αλλά ηττήθηκαν στον τελικό από τους Πορτογάλους Nuno Borges και Francisco Cabral, με 7-5, 6-7 (5), 10-8.\nΌπως αναφέρει το tennisnews, το παιχνίδι ήταν πολύ κλειστό, και τα τρια σετ, με τους Πορτογάλους να καταφέρνουν να κάνουν το μοναδικό break στο 11ο game του 1ου (6-5), για να σερβίρουν αργότερα επιτυχημένα για το 7-5 και την κατάκτησή του.\nΟ Περβολαράκης και ο Neuchrist έμειναν «ζωντανοί» κατακτώντας το επίσης πολύ κλειστό 2ο σετ, στο οποίο καμία από τις δυο ομάδες δεν ξέφυγε σε κανένα σημείο, μετά από ένα γεμάτο tie-break, όπου το ελληνοαυστριακό δίδυμο κέρδισε τους 2 τελευταίους πόντους και επικράτησε με 7-5.\nΚαι στο match tie-break που ακολούθησε έγινε μεγάλη μάχη, με τους Borges και Cabral να έχουν ένα μικρό προβάδισμα από τα μέσα του σετ και τελικά να καταφέρνουν και να το κερδίσουν στο 2ο championship point τους, με 10-8.\nΟ Περβολαράκης και ο Neuchrist είχαν μια εξαιρετική εβδομάδα στο Μπαχρέιν, παρά την πικρή γεύση του χαμένου τελικού στις λεπτομέρειες στο φινάλε. Κέρδισαν στον 1ο γύρο τον Γερμανό Johannes Harteis και τον Φινλανδό Patrik Niklas-Salminen με 6-3, 6-4, ενώ στα προημιτελικά απέκλεισαν το κορυφαίο ζευγάρι του ταμπλό, τους Αυστριακούς Alexander Erler και Lucas Miedler με 2-6, 6-4, 11-9. Στα ημιτελικά κέρδισαν και το Νο.4 ζευγάρι του ταμπλό, τους Ινδούς Arjun Kadhe και Ramkumar Ramanathan με 6-3, 1-6, 10-7.\nΉταν ο 2ος τελικός σε Challenger για τον Περβολαράκης, που ήταν φιναλίστ και στο Challenger του Cary στη Βόρεια Καρολίνα των ΗΠΑ τον περασμένο Ιούλιο, με παρτενέρ τότε τον Πέτρο Χρυσοχό.\nΣτο μονό του Challenger του Manama, ο Περβολαράκης ολοκλήρωσε την προσπάθειά του στα προκριματικά, με απολογισμό μια νίκη και μια ήττα. Είχε αποκλείσει τον Yusuf Ebrahim Ahmed με 6-4, 6-0 στην πρεμιέρα του, αλλά στη συνέχεια παρά το καλό του ξεκίνημα ηττήθηκε από τον Vladyslav Orlov, No.2 στο ταμπλό και No.429 στον κόσμο, με 1-6, 6-4, 6-0.\nΟ Ευγένιος Βασιλάκης είχε μια καλή εβδομάδα στο Nastola της Φινλανδίας, φτάνοντας μέχρι τα προημιτελικά στο μονό και μέχρι τα ημιτελικά στο διπλό της διοργάνωσης της Grade 5 κατηγορίας της ITF.\nΣτο Nastola της Φινλανδίας αγωνίστηκε αυτή την εβδομάδα ο Ευγένιος Βασιλάκης, ο οποίος συμμετείχε στο διεθνές τουρνουά της ITF, Pajulahti Cup, το οποίο φιλοξενείται σε indoor γήπεδα.\nΣτα μονά, ο 16χρονος Έλληνας τενίστας πέτυχε 2 νίκες. Στον 1ο γύρο κέρδισε τον Φινλανδό Leo Stenlund με 7-5, 6-1 και στον 2ο γύρο απέκλεισε τον Ινδό Vatsal Rukhaiyar με 6-4, 6-3, για να μπει στα προημιτελικά.\nΕκεί γνώρισε την ήττα έπειτα από ένα κλειστό ματς, από τον Σουηδό Gabriel Berner, με 6-3, 7-5.\nΣτο διπλό, ο αθλητής του Α.Ο.Α. Φιλοθέης, Νο.8 στα 16άρια στην Ελλάδα, συνεργάστηκε με τον Κύπριο Ανδρέα Τιμίνη, φτάνοντας έως τα ημιτελικά.\nΚέρδισαν στον 1ο γύρο τους Φινλανδούς Oskari Paldanius και Markus Vainikka με 4-6, 6-3, 10-5, καθώς και τους επίσης Φινλανδούς Max Alopaeus και Daniel Kotka στα προημιτελικά, με 1-6, 6-0, 10-8.\nΣτα ημιτελικά έπαιξαν με δυο ακόμα Φινλανδούς, τους Felix Alopaeus και Jami Savolainen, δίνοντας επίσης μια μεγάλη μάχη, στο τέλος όμως ηττήθηκαν με 3-6, 7-6 (7), 9-11.\nΟ Μιχάλης Περβολαράκης ξεπέρασε με ανατροπή το εμπόδιο του Edan Leshem και προκρίθηκε στα ημιτελικά της διοργάνωσης των 25.000 δολαρίων του Afula στο Ισραήλ…


Στέλνει email σε συγγενείς και φίλους ενώ έχει πεθάνει εδώ και 9 μήνες!\nPeople-Unity » Γενικά » Νέα και ειδήσεις » Διεθνή » Στέλνει email σε συγγενείς και φίλους ενώ έχει πεθάνει εδώ και 9 μήνες!\n1 Στέλνει email σε συγγενείς και φίλους ενώ έχει πεθάνει εδώ και 9 μήνες! Την / Το Σαβ Μαρ 17, 2012 7:44 am\nΜηνύματα από τον…\nκόσμο λαμβάνουν οι φίλοι και η οικογένεια του Jack Froese που πέθανε τον Ιούνιο του 2011, από καρδιά.\nΌπως αναφέρει η Daily Mail, η οικογένειά του, που μένει στην Pensylvania στις ΗΠΑ, δηλώνει ότι κανείς δεν έχει τον κωδικό του, ενώ θεωρεί απίθανο κάποιος να έχει «χακάρει» τον λογαριασμό του 32χρονου.\n«Μια νύχτα του Νοεμβρίου, ενώ καθόμουν στον καναπέ μου και τσέκαρα τα emails μου, ήρθε ένα που έγραφε: Αποστολέας Jack Froese».\n«Με άκουσες; Είμαι στο σπίτι σου. Καθάρισε τη @$)%(%% τη σοφίτα σου» έγραφε.\n«Έγινα άσπρος όταν το διάβασα. Ήταν μικρό και σύντομο και ο τίτλος ήταν ‘παρακολουθώ’» δήλωσε ο Hart.\n«Ήμασταν μόνο εγώ και αυτός στη σοφίτα», πρόσθεσε.\nΤο email έγραφε: «Πως τα πας Jim; Ήξερα ότι θα έσπαγες τον αστράγαλό σου. Προσπάθησα να σε προειδοποιήσω. Πρέπει να προσέχεις».\nΗ πηγή των μηνυμάτων παραμένει μυστήριο, ενώ φίλοι και οικογένεια τα αντιμετωπίζουν ως ένα «δώρο».\n«Ήταν φανταστικά. Ήταν υπέροχα» δήλωσε η μητέρα του στο BBC, προσθέτοντας ότι έτσι συνεχίζεται να γίνεται λόγος για το παιδί της παρά το ότι έφυγε από τη ζωή τόσο πρόωρα.


Ithaca Laundry: ένα κινητό πλυντήριο ρούχων για αστέγους! - ΙΔΡΥΜΑ ΜΠΟΔΟΣΑΚΗ\n17 ΟΚΤΩΒΡΙΟΥ 2019 STORIES\nTo 2015, τρεις φοιτητές, ο Θάνος, ο Φάνης και η Ανδήλη, είχαν μια ιδέα:\nΝα δημιουργήσουν το πρώτο κινητό πλυντήριο ρούχων για τους άστεγους της Αθήνας.\nΤέσσερα χρόνια αργότερα, η οργάνωση με την ονομασία Ithaca (ΙΘΑΚΗ ΜΚΟ) έχει δραστηριοποιηθεί σε 10 σημεία στην Αττική και έχει υποστηρίξει πάνω από 4000 ωφελούμενους, προσφέροντάς τους 66.000 κιλά καθαρών και στεγνών ρούχων.\nΣυναντήσαμε τη Δήμητρα Κουντουριώτη, Διευθύντρια του Ithaca, για να μας πει περισσότερα για το εξαιρετικά ενδιαφέρον αυτό εγχείρημα, που στηρίζει με δωρεά του το Ίδρυμα Μποδοσάκη.\nΠώς ξεκίνησε η ιδέα; Ποιές ήταν οι πρώτες δυσκολίες και πώς ξεπεράστηκαν;\nH οργάνωση ιδρύθηκε το 2015 από μια ομάδα 3 ανθρώπων, τον Θάνο Σπηλιόπουλο, Φάνη Τσόνα και την Ανδήλη Ραχούτη. Ο Θάνος εμπνεύστηκε από μια αντίστοιχη δράση στην Αυστραλία και, δεδομένης της κοινωνικοοικονομικής κατάστασης στη χώρα, αποφάσισε να δημιουργήσει ένα κινητό πλυντήριο για τον άστεγο πληθυσμό της Αθήνας. Λειτουργήσαμε πιλοτικά από τον Απρίλιο του 2016 μέχρι το τέλος του έτους. Από τον Ιανουάριο του 2017 προχωρήσαμε σε κανονική λειτουργία 5-6 φορές την εβδομάδα.\nΌπως όλα τα νέα εγχειρήματα, χρειάστηκε χρόνος για να μας εμπιστευτούν, ούτως ώστε να μπορέσουμε να δημιουργήσουμε τις πρώτες συνεργασίες και να βρούμε χρηματοδοτήσεις για να ξεκινήσουμε τη δράση μας. Με την κατάλληλη έρευνα, προετοιμασία και οργάνωση αποκτήσαμε τις πρώτες μας συνεργασίες, οι οποίες, όπως αποδείχθηκε, είχαν γερές βάσεις, καθώς οι υποστηρικτές μας είναι ακόμα δίπλα μας και μας στηρίζουν ακόμα πιο ενεργά. Όσον αφορά τους ωφελούμενους της δράσης μας, δεν πέρασε πολύς καιρός μέχρι να μας δείξουν εμπιστοσύνη αλλά και ευγνωμοσύνη για τις υπηρεσίες που τους παρέχουμε.\n«Η καθαριότητα οδηγεί στην αξιοπρέπεια και αυτή με τη σειρά της σε νέες ευκαιρίες». Ποιος είναι μέχρι στιγμής ο κοινωνικός αντίκτυπος του Ithaca Laundry;\nΤο έργο μας έχει ήδη δώσει σημαντικά αποτελέσματα.\nΣυγκεκριμένα, έχουμε ήδη δραστηριοποιηθεί σε 10 σημεία στην Αττική και έχουμε υποστηρίξει πάνω από 2500 άμεσα και 1500 έμμεσα ωφελούμενους, προσφέροντάς τους 66.000 κιλά καθαρών και στεγνών ρούχων.\nΕπιπρόσθετα, από το 2017 η Ithaca προχώρησε στη δημιουργία θέσεων εργασίας μέσα στην οργάνωση, για ανθρώπους οι οποίοι προέρχονται από ευπαθείς κοινωνικές ομάδες. Ως σήμερα, έχουμε προσφέρει δουλειά σε πέντε άτομα.\nΧαρακτηριστικό παράδειγμα επιτυχίας της προσπάθειας αυτής είναι ο κ. Λεωνίδας, ο οποίος υπήρξε ωφελούμενος της Ithaca και τώρα έχει αναλάβει ενεργό ρόλο στην λειτουργία της, βοηθώντας καταλυτικά στην εκπαίδευση και στην προσαρμογή νέων εργαζομένων στον οργανισμό.\nΗ Ithaca, βασίζει το έργο της σε δύο βασικούς πυλώνες: τη βελτίωση των συνθηκών υγιεινής των αστέγων, και την κοινωνική επανένταξη τους.\nΑυτοί οι δύο πυλώνες συνδέονται άρρηκτα μεταξύ τους καθώς μέσα από τη συνολική δράση της οργάνωσης αποδεικνύεται πως η καθαριότητα οδηγεί στην αξιοπρέπεια και η αξιοπρέπεια οδηγεί με την σειρά της σε νέες ευκαιρίες.\n4000 άμεσα και έμμεσα ωφελούμενοι. Εναλλάσσεται αυτός ο πληθυσμός και με ποιόν τρόπο;\nΟι ωφελούμενοί μας εναλλάσσονται, καθώς ο πληθυσμός που εξυπηρετούμε αλλάζει και τροποποιείται ανάλογα με τις εκάστοτε κοινωνικές συνθήκες.\nΠαρόλα αυτά, υπάρχει ένα μεγάλο ποσοστό ανθρώπων που λαμβάνει την υπηρεσία μας συστηματικά και για μεγάλο χρονικό διάστημα.\nΤο γεγονός ότι έχουμε σταθερή παρουσία σε πέντε σημεία στην Αθήνα είναι πολύ σημαντικό για τους ωφελούμενούς μας. Έτσι αναπτύσσεται μια σχέση εμπιστοσύνης μεταξύ μας, γιατί ξέρουν και αισθάνονται ότι βρισκόμαστε καθημερινά στο πλευρό τους.\nΟι αριθμός των ανθρώπων που εξυπηρετούμε αυξάνεται συνεχώς, γεγονός που καταδεικνύει το πρόβλημα το οποίο υπάρχει.\nΣτόχος μας είναι να συνεχίσουμε να παρέχουμε τις υπηρεσίες μας καθημερινά και να προσφέρουμε ολοένα μεγαλύτερη υποστήριξη σε αυτούς τους ανθρώπους, στοχεύοντας στη κοινωνική τους ενσωμάτωση.\nΠοια είναι τα σχέδιά σας για το μέλλον; Υπάρχει κάτι που θα αλλάζατε ή κάτι που επιδιώκετε άμεσα;\nΜας ενδιαφέρει η προοπτική αυτονόμησης της κινητής μας μονάδας, καθώς αυτό θα μας διευκόλυνε ως προς την εξάρτηση αναζήτησης νερού και ρεύματος για τη λειτουργία μας. Είναι ιδιαίτερα σημαντικό να μπορούμε να λειτουργούμε άμεσα και σε οποιοδήποτε σημείο υπάρχει ανάγκη!\nΕπίσης, λόγω των δυσκολιών που αντιμετωπίζουμε στις συνθήκες δρόμου, αυτό που μας ενδιαφέρει είναι να βελτιώνουμε συνεχώς την ποιότητα των υπηρεσιών μας καθώς και να δημιουργήσουμε ένα υποστηρικτικό, ασφαλές περιβάλλον, προσφέροντας συμπληρωματικές υπηρεσίες ενδυνάμωσης.\nΑυτή τη στιγμή μας ενδιαφέρει να προσθέσουμε άμεσα στην υπηρεσία μας έναν κοινωνικό λειτουργό, ο οποίος θα βρίσκεται στο πεδίο δράσης μας και θα ενδυναμώνει τους ωφελούμενούς μας.\nΠαράλληλα, μετά από έρευνα αναγκών που έχουμε ήδη πραγματοποιήσει στην πόλη της Θεσσαλονίκης, είδαμε ότι και εκεί, το πρόβλημα της αστεγίας σε συνδυασμό με την έλλειψη υπηρεσιών αντίστοιχων με αυτών της Ithaca, είναι αρκετά μεγάλο. Συνεπώς, υπάρχει και το ενδεχόμενο μιας επιπλέον μονάδας στη Θεσσαλονίκη, αλλά και μιας σταθερής μονάδας/κέντρου στην Αθήνα, σε συνεργασία με άλλες ομάδες που παρέχουν υπηρεσίες στην πόλη.\nΑρχικά, θα θέλαμε να ευχαριστήσουμε θερμά το Ίδρυμα Μποδοσάκη για τη στήριξη που μας προσφέρει, καθώς είναι πολύ σημαντικό να έχουμε στο πλευρό μας συνεργάτες που επιδεικνύουν τέτοια συνέπεια και αξιοπιστία.\nΗ κάλυψη των λειτουργικών εξόδων της Ithaca, η υποστήριξη καθώς και η αμεσότητα που είχαμε καθ’ όλη της διάρκεια της συνεργασίας μας, συνέβαλε σημαντικά στη συνέχιση του έργου μας και στην εξυπηρέτηση ακόμη περισσότερων συνανθρώπων μας.


Full Moon Fiesta, με τη Μαρίζα Ρίζου στην Τεχνόπολη\nΗ Μαρίζα Ρίζου και η Big Band του Δήμου Αθηναίων, παρέα με τους Polkar και τους Εκμέκ, μας προσκαλούν στην πιο εκρηκτική Full Moon Fiesta, με ελεύθερη είσοδο στην Τεχνόπολη! Η τραγουδίστρια-συνώνυμο των sold out εμφανίσεων, το κορίτσι που αγαπάει τη jazz και οι μουσικές που έχουν ξεσηκώσει κάθε γενιά θα είναι εκεί για να ζήσεις την πιο ανατρεπτική βραδιά.\nFull Moon Fiesta με τη Μαρίζα Ρίζου\nΗ Τεχνόπολη Δήμου Αθηναίων διοργανώνει την πιο φωτεινή, jazz, swing, ρετρό και vintage Full Moon Fiesta με τους πιο… φρέσκους ήχους που έχει να παρουσιάσει η εγχώρια μουσική σκηνή.\nΗ Full Moon Fiesta, ο νέος μουσικός θεσμός της Τεχνόπολης, κέρδισε το κοινό κάθε ηλικίας ήδη από την περσινή πρώτη της διοργάνωση και επανέρχεται με ένα πρόγραμμα που θα εκτοξεύσει τη διάθεσή μας και θα μετατρέψει το βράδυ της 9ης Ιουλίου στη μεγαλύτερη γιορτή του καλοκαιριού.\nΗ υπέροχη perfomer Μαρίζα Ρίζου, το κορίτσι με τη φωτεινή αύρα, που γνωρίζει, αποδεδειγμένα, πολύ καλά πώς να μας κάνει όλους «ένα», πώς να γεννήσει στον ήχο και στον χώρο το «μαζί», συναντά την επιβλητική Big Band του Δήμου Αθηναίων σε ένα μοναδικό πρόγραμμα γεμάτο γνωστές επιτυχίες αλλά και δικά της τραγούδια ειδικά διασκευασμένα για τη βραδιά. Το κορίτσι που έχει στο ενεργητικό της πολυάριθμες sold out εμφανίσεις καταφτάνει στην Τεχνόπολη για ένα live γεμάτο θετική ενέργεια.\nΤο «φως» της μπλέκεται με αυτό της πανσελήνου και μαζί μας παρασύρουν σε μία ξέφρενη γιορτή που βγαίνει νικήτρια στο παιχνίδι με το σκοτάδι. Η μαγική φωνή της θα γίνει «ένα» με τον ήχο της εκπληκτικής Big Band του Δήμου Αθηναίων, που απαρτίζεται από τους ικανότερους Έλληνες σολίστ που διακρίνονται για την υψηλή δεξιοτεχνία τους στον αυτοσχεδιασμό, και την έχουν διευθύνει κορυφαίοι μαέστροι και συνθέτες της jazz.\nOpening act με τους Polkar και τους Εκμέκ\nΕτοιμαστείτε να ζήσουμε μία αξεπέραστη fiesta κάτω από το φως της πανσελήνου γεμάτη θετική ενέργεια, μπρίο, ανεμελιά και έντονο άρωμα αθωότητας. Δώστε στη διάθεσή σας χρώμα ροζ και δώστε χώρο στη χαρά να σας κατακλύσει! Ραντεβού στη μεγαλύτερη fiesta κάτω από το φεγγάρι! Ραντεβού στην Τεχνόπολη!\nΠληροφορίες / Κρατήσεις: Τηλ.: 213 0109300, 213 0109324 | www.technopolis-athens.com\nBig Band Full Moon Fiesta Polkar γκάζι Εκμέκ Μαρίζα Ρίζου ΜΟΥΣΙΚΗ πανσέληνος συναυλία Τεχνόπολη Δήμου Αθηναίων


Χιλιάδες άνθρωποι εγκατέλειψαν τα σπίτια τους στο ελληνικό νησί της Εύβοιας καθώς οι πυρκαγιές μαίνονταν ανεξέλεγκτα για έκτη ημέρα την Κυριακή (8 Αυγούστου) και τα οχηματαγωγά πλοία ήταν σε επιφυλακή για περισσότερες εκκενώσεις αφού πολλά από αυτά οδηγήθηκαν στην ασφάλεια από τη θάλασσα. Γράφει Μάρκο Τρουχίλο και Καρολίνα Τατζάρες.\nΣύντομα η φωτιά επεκτάθηκε στην Εύβοια, το δεύτερο μεγαλύτερο νησί της Ελλάδας, σε πολλά μέτωπα, καταστρέφοντας χιλιάδες εκτάρια παρθένων δασών στο βόρειο τμήμα της και εκκενώνοντας δεκάδες χωριά.\nΠυρπολήθηκαν σπίτια σε πέντε χωριά, αλλά η πλήρης έκταση της καταστροφής δεν έγινε αμέσως γνωστή.\n(Είναι) Σαν ταινία τρόμου, είπε μια 38χρονη έγκυος γυναίκα με το όνομα Μίνα, αφού επιβιβάστηκε σε πλοίο διάσωσης στα Πεύκη, όπου η στάχτη κάλυψε το λιμάνι.\n“Αλλά αυτή δεν είναι η ταινία τώρα, αυτό είναι γεγονός, αυτή είναι η φρίκη που ζήσαμε την περασμένη εβδομάδα”, είπε.\nΠυρκαγιές ξέσπασαν σε πολλά μέρη της χώρας κατά τη διάρκεια μιας εβδομάδας καύσωνα, το χειρότερο στην Ελλάδα εδώ και τρεις δεκαετίες, με τις υψηλές θερμοκρασίες και τους καυτούς ανέμους να προκαλούν φωτιά. Σε ολόκληρη τη χώρα, δασικές εκτάσεις κάηκαν και δεκάδες σπίτια και επιχειρήσεις καταστράφηκαν.\nΑπό την Τρίτη, το Λιμενικό έχει εκκενώσει περισσότερους από 2.000 ανθρώπους, συμπεριλαμβανομένων πολλών ηλικιωμένων, από διαφορετικά μέρη της Εύβοιας, η οποία συνδέεται με την ηπειρωτική χώρα με γέφυρα, σε δραματικές επιχειρήσεις διάσωσης στη θάλασσα καθώς ο νυχτερινός ουρανός γίνεται κόκκινος.\nΆλλοι εγκατέλειψαν τα χωριά τους με τα πόδια όλη τη νύχτα και περπάτησαν σε δρόμους σπαρμένους με καπνιστά δέντρα.\n«Ένα σπίτι καίγεται εδώ», είπε μια γυναίκα στις ομάδες έκτακτης ανάγκης στο χωρίο Βασιλικά, δείχνοντας μια φωτιά που έκαιγε στο βάθος.\nΈνα πυροσβεστικό αεροπλάνο ρίχνει μια σταγόνα νερού όταν μια μεγάλη πυρκαγιά ξέσπασε κοντά στην πόλη Ilinica στο νησί της Εύβοιας, Ελλάδα στις 8 Αυγούστου 2021. REUTERS/Αλέξανδρος Αβραμίδης\nΟ κυβερνήτης της κεντρικής Ελλάδας, Βανς Σπανός, δήλωσε ότι η κατάσταση στα βόρεια του νησιού ήταν «εξαιρετικά δύσκολη» για περίπου μία εβδομάδα.\n“Τα μέτωπα είναι τεράστια και η περιοχή της καμένης γης είναι τεράστια”, είπε στο Sky TV. Είπε ότι περισσότερα από 2.500 άτομα έχουν φιλοξενηθεί σε ξενοδοχεία και άλλα καταφύγια.\nΕκ μέρους του ελληνικού λαού, θα ήθελα να εκφράσω τις ειλικρινείς μας ευχαριστίες σε όλες τις χώρες που έχουν στείλει βοήθεια και πόρους για να βοηθήσουν στην καταπολέμηση των δασικών πυρκαγιών. Σας ευχαριστούμε για την υποστήριξή σας στην Ελλάδα σε αυτούς τους δύσκολους καιρούς. pic.twitter.com/POrWlIVJsU\n– Prime GR (PrimeminsterGR) 8 Αυγούστου 2021\nΠερισσότεροι από 570 πυροσβέστες δίνουν μάχη με τη φωτιά της Εύβοιας, με δύο ενεργά μέτωπα να καίγονται στα βόρεια και νότια του νησιού.\nΣτην πόλη της arαρούπολης, οι εκκενωμένοι είπαν ότι ήταν θυμωμένοι.\n«Έχασα το σπίτι μου … Τίποτα δεν θα αλλάξει την επόμενη μέρα», είπε μια γυναίκα με το όνομα Βασιλίσα.\n“Είναι καταστροφή. Είναι τεράστιο. Τα χωριά μας έχουν καταστραφεί, τα σπίτια και τα υπάρχοντά μας παραμένουν, τίποτα και τίποτα”.\nΟ αναπληρωτής υπουργός Πολιτικής Προστασίας Νίκος Χαρδαλιάς δήλωσε ότι τα συνεργεία έκτακτης ανάγκης κάνουν «υπερφυσικές προσπάθειες» ενάντια σε πολλά μέτωπα.\n“Η επόμενη νύχτα θα είναι δύσκολη”, είπε κατά τη διάρκεια έκτακτης ενημέρωσης την Κυριακή το βράδυ. Είπε νωρίτερα ότι τα αεροπλάνα που βομβάρδισαν την περιοχή με νερό αντιμετώπισαν διάφορα εμπόδια, συμπεριλαμβανομένης της κακής ορατότητας λόγω πυκνών σωρών καπνού που ανεβαίνουν στα βουνά και αναταράξεις.\nΠεριορισμένη φωτιά στις πλαγιές του όρους Πάρνηθα έχει τυλίξει τα βόρεια προάστια της Αθήνας, αλλά οι καιρικές συνθήκες σημαίνουν ότι υπάρχει ακόμη μεγάλος κίνδυνος να εκραγεί ξανά.


Θεοδωρίδου: Οι εμβολιασμένοι που στη συνέχεια νοσούν, θα πρέπει να εμβολιαστούν ξανά | Εφημερίδα Πρωινή\nΣε απάντηση στον News247.gr η κα Θεοδωρίδου σημείωσε ότι εάν ένας εμβολιασμένος νοσήσει, τότε ο εμβολιασμός του είχε αποτύχει και γι’ αυτό απαιτείται μετά και μία επιπλέον δόση.\nΤην ίδια στιγμή ο Γενικός Γραμματέας Πρωτοβάθμιας Φροντίδας Υγείας, Μάριος Θεμιστοκλέους, τόνισε ότι σημειώνεται την τελευταία εβδομάδα σημαντική αύξηση στα νέα ραντεβού που κλείνονται λόγω της αύξησης των κρουσμάτων, αλλά και λόγω των νέων μέτρων. Όπως ανέφερε οι πολίτες αρχίζουν πλέον να συνειδητοποιούν ότι ο κορονοϊός είναι εδώ.\nΕπίσης, σημείωσε ότι ανοίγει η πλατφόρμα και για το εμβόλιο Moderna για τη χρήση του ως τρίτη δόση την Παρασκευή 12 Νοεμβρίου.\n« Μπακογιάννης: Διόδια στην Αθήνα και νέα μέτρα – Ολόκληρη η πρόταση


ΜΕΓΑΛΟΣ ΚΑΛΑΘΟΣΦΑΙΡΙΚΟΣ ΔΙΑΓΩΝΙΣΜΟΣ - LIKE & SHARE ΓΙΑ ΝΑ ΚΕΡΔΙΣΕΙΣ - Alfa Sports TV\nΜεγάλος Καλαθοσφαιρικός Διαγωνισμός!!! Κάνε Like & Share σε αυτό το post για να κερδίσεις πρόσκληση δύο ατόμων, για τους δύο προκριματικούς αγώνες της Εθνικής Κύπρου για την Γ Προκριματική φάση του FIBA Eurobasket, με Ρουμανία και Σλοβακία στις 07/08 & 14/08 αντίστοιχα.\nΟι αγώνες αρχίζουν στις 19:00 και τις δύο μέρες στο στάδιο “Τάσος Παπαδόπουλος Ελευθερία”.\nΕλάτε να στηρίξουμε όλοι την Εθνική μας.\nRelated ItemsBASKETFeaturedΚΑΛΑΘΟΣΦΑΙΡΑΜΕΓΑΛΟΣ ΔΙΑΓΩΝΙΣΜΟΣ\nEUROPA LEAGUE MATCH DAY


Εγκυος με κορωνοϊό πέθανε αφού γέννησε με καισαρική - Pelop.gr\nΕγκυος με κορωνοϊό πέθανε αφού γέννησε με καισαρική\nΜια φυσιοθεραπευτής που είχε διαγνωστεί με κορωνοϊό όταν ήταν στην 32η εβδομάδα της κύησης, πέθανε τελικά, αλλά οι γιατροί κατόρθωσαν να σώσουν το μωρό της με καισαρική τομή.\nΗ 33χρονη Βιβιάν Αλμπουκέρκ, μεταφέρθηκε στο νοσοκομείο Unimed στην πόλη Ρεσίφ της Βραζιλίας, στις 28 Μαρτίου με συμπτώματα κορωνοϊού, ενώ βρισκόταν στην 32η εβδομάδα της εγκυμοσύνης της. Έμαθε πως είναι θετική στον κορωνοϊό την 1η Απριλίου και μεταφέρθηκε σε μονάδα εντατικής θεραπείας λόγω του γεγονότος ότι βρισκόταν σε προχωρημένη εγκυμοσύνη.\nΗ κατάστασή της επιδεινώθηκε, και στις 3 Απριλίου διασωληνώθηκε προτού τελικά αποφασίσουν οι γιατροί να της κάνουν καισαρική τομή, το Σάββατο 4 Απριλίου. Το μωρό γεννήθηκε επιτυχώς, αλλά η μητέρα του, η 32χρονη Βιβιάν πέθανε μία ημέρα αργότερα.\nΟ σύντροφός της Έρικ Σίλβα δήλωσε πως το μωρό τους είναι στην μονάδα εντατικής θεραπείας σε σοβαρή αλλά σταθερή κατάσταση. Η τοπική εφημερίδα, Folha de Pernambuco, αναφέρει πως το μωρό ζύγιζε 2 κιλά όταν γεννήθηκε και πως υπέστη καρδιακή ανακοπή.\nΟ Έρικ δήλωσε για την σύντροφό του: «Ήταν πού εργατική, ήθελε να γίνει δικηγόρος και θα έπαιρνε το πτυχίο της στα μέσα της χρονιάς. Ήταν ένα εξαιρετικό άτομο, ήμασταν μαζί 4 χρόνια. Ο γιος μας λέγεται Έρικ και αναρρώνει. Γεννήθηκε στον 8ο μήνα της εγκυμοσύνης». Το νοσοκομείο ανέφερε σε δήλωσή του πως το μωρό «λαμβάνει όλα τα απαραίτητα από την ιατρική ομάδα».\nΗ 32χρονη έχει δίδυμες πεντάχρονες κόρες που βρίσκονται σε καραντίνα με τον πατέρα τους\nΤα τοπικά μέσα ενημέρωσης αναφέρουν πως ήταν η δεύτερη εγκυμοσύνη της Αλμπουκέρκ, καθώς έχει δίδυμα ηλικίας 5 ετών, τα οποία βρίσκονται τώρα στο σπίτι του πατέρα τους σε καραντίνα. Η οικογένεια δεν γνωρίζει πώς μολύνθηκε με κορωνοϊό.\n[08:55] New York Times: Οι νεκροί δεν είναι...\n[χθες 16:45] Κινέζος ΥΠΕΞ: «Στο χείλος ενός...\n[χθες 15:15] Αίγυπτος: Ο δολοφόνος της ντίβας...\n[χθες 12:20] Σάλος στη Βρετανία με τον...\n[χθες 12:00] Ξεκινά δειλά δειλά η τουριστική...\n[χθες 10:50] Ο στρατάρχης Χάφταρ ξεσηκώνει...\n[χθες 16:48] Πρόβλεψη σοκ – «Μέχρι και 50.000...\n[χθες 12:39] Βρετανία: Σε 14ήμερη καραντίνα...\nΠάτρα: Θανατηφόρο τροχαίο στην Παπανδρέου (Φωτογραφίες)\nΘύελλα Πατρών: Πρασίνισε ο τόπος στις εγκαταστάσεις της\n-Ενας θάνατος-4 νέα κρούσματα από τον κορονοϊό\nΥΠΟΘΕΣΗ ΤΟΠΑΛΟΥΔΗ: «Η εδραίωση της συστημικής εμπιστοσύνης»\nΥΠΟΘΕΣΗ ΤΟΠΑΛΟΥΔΗ: «Έχει ανάγκη η Δικαιοσύνη το θέατρο;»\nΥΠΟΘΕΣΗ ΤΟΠΑΛΟΥΔΗ: «Εγκλημα και τιμωρία»\nΥΠΟΘΕΣΗ ΤΟΠΑΛΟΥΔΗ: «Από ισορροπία αντοχών σε ισορροπία...


Η μοναδική τελετουργία του τσίπουρου | Η ΚΑΘΗΜΕΡΙΝΗ\n24.12.2019 • 18:02\nΓια όσους η τσιπουροποσία δεν συγκρίνεται ούτε με την κατανάλωση του ακριβότερου μολτ, το βιβλίο του Αλέξανδρου Ψυχούλη θα επιβεβαιώσει απλώς όσα εκείνοι ήδη γνωρίζουν. Για όλους τους υπόλοιπους μπορεί να γίνει ένα απολαυστικό σύντομο ανάγνωσμα, που θα τους κάνει να βάλουν στο πρόγραμμα μια… επείγουσα εκδρομή στον Βόλο. Διότι αυτό το «εγχειρίδιο», όπως τιτλοφορείται, μιλάει για την πολύ ιδιαίτερη, ουσιαστικά μοναδική εμπειρία που μπορεί να ζήσει κανείς στα παραδοσιακά τσιπουράδικα –και όχι μεζεδοπωλεία– της πρωτεύουσας της Μαγνησίας.\nΧωρισμένο σε κεφάλαια με εύγλωττους τίτλους, όπως «Το τσούγκρισμα», «Το κάθισμα», «Ο σερβιτόρος», «Ο ρυθμός» κ.ο.κ., το βιβλίο μάς ξεναγεί βήμα βήμα σε ολόκληρη την τελετουργία της τσιπουροκατάνυξης. «Το πρώτο “στην υγειά μας”, “εις υγείαν” ή απλώς “γεια μας” όταν γεμίσουν όλα τα ποτήρια είναι διαφορετικής ποιότητας από αυτά που θα ακουστούν κατά τη διάρκεια της τσιπουροποσίας. Είναι αυτό που κηρύσσει την έναρξη μιας συλλογικής γαστρονομικής συνεύρεσης που θα παραδοθεί άνευ όρων στη σαγήνη του αποστάγματος.\nΠροηγείται το “άντε” για να συντονίσει τους αφηρημένους, τους πολύ χαλαρούς ή τον ξένο που αγνοεί το πρωτόκολλο. Κάποιοι παλιοί πότες, αντί του “άντε”, χτυπούν τον πάτο του ποτηριού στο τραπέζι πριν από το τσούγκρισμα. Υπήρχε μια οικονομία του λόγου παλιότερα».\nΤέτοιες σημειολογικές παρατηρήσεις γεμίζουν τις σελίδες του βιβλίου, μαζί με χρήσιμες συμβουλές, ιστορικές αναφορές και μερακλίδικες περιγραφές που συχνά γίνονται σχεδόν λυρικές: «Ο σερβιτόρος του τσιπουράδικου δεν σε εξυπηρετεί, σε φροντίζει. Δεν είναι ο τύπος που σου φέρνει το ποτό που παράγγειλες, αλλά ο αρχιερέας που τελετουργικά γεμίζει το ποτήρι σου με το διαυγές απόσταγμα των στέμφυλων. Αυτός που σερβίρει με τη μόστρα, επαναλαμβάνει μπροστά στα μάτια σου σε γρήγορη κίνηση τη γέννηση του αποστάγματος, το τελευταίο στάδιο του άμβυκα, τη σκηνή που τα αρωματικά οινοπνεύματα ξαναγυρνούν στη ρευστή τους κατάσταση, έτοιμα προς πόση».\nΕίναι φανερό πως ο Ψυχούλης γράφει εκ πείρας, αλλά και από αγάπη για μια διαδικασία απόλαυσης που εκτείνεται σημαντικά παραπάνω από την τυπική ευδαιμονία που προσφέρει ο συνδυασμός αλκοόλ και φαγητού. Η πολύ ιδιαίτερη μυσταγωγία του τσίπουρου, με τη χαλαρή κουβέντα, τη φροντίδα του σερβιτόρου αλλά και του ενός συμπότη για τον άλλο, περιέχει μια κοινωνικότητα ευεργετική, του είδους που σήμερα ίσως έχουμε ανάγκη περισσότερο παρά ποτέ.


ΤΟ ΚΟΡΙΤΣΙ ΜΕ ΤΑ ΠΟΡΤΟΚΑΛΙΑ ΤΟΥ JOSTEIN GAARDER - PDF Free Download\nDownload "ΤΟ ΚΟΡΙΤΣΙ ΜΕ ΤΑ ΠΟΡΤΟΚΑΛΙΑ ΤΟΥ JOSTEIN GAARDER"\n1 ΤΟ ΚΟΡΙΤΣΙ ΜΕ ΤΑ ΠΟΡΤΟΚΑΛΙΑ ΤΟΥ JOSTEIN GAARDER 1\n2 Α Ομάδα «Κάθεσαι καλά, Γκέοργκ; Καλύτερα να καθίσεις, γιατί σκοπεύω να σου διηγηθώ μια ιστορία για γερά νεύρα». Με αυτόν τον τρόπο ο συγγραφέας του βιβλίου αρχίζει να ξετυλίγει το νήμα της ιστορίας ενός μυστηριώδους κοριτσιού που έμελλε να αλλάξει την πορεία της ζωής ενός απλού καθημερινού αγοριού α) Ποια πιστεύεις ότι είναι τα μηνύματα που θέλει να περάσει μέσα από αυτήν την ιστορία και ποια συναισθήματα σού δημιουργήθηκαν, όταν διάβασες το βιβλίο; β) Στο μυθιστόρημα συνυπάρχουν δύο αφηγητές, ο πατέρας και ο γιος και ο ένας δίνει τη σκυτάλη στον άλλο. Ποιος από τους δύο ήρωες σε συγκίνησε ιδιαίτερα, με ποιο από τα λεγόμενά του και γιατί; α) Μέσα από το βιβλίο του αυτό ο συγγραφέας καταφέρνει και περνά πολλά μηνύματα που αναφέρονται σε πολλούς τομείς. Συγκεκριμένα η ιστορία του βιβλίου είναι ένα γράμμα που έγραψε ένας ετοιμοθάνατος πατέρας για τον τετράχρονο γιο του με σκοπό, όταν αυτός μεγαλώσει λιγάκι, να έχει την ευκαιρία να το διαβάσει και να μπορέσει να καταλάβει ποιος ήταν πραγματικά ο πατέρας του. Έτσι, μέσα από τη διπλή διήγηση πατέρα και γιου, ο συγγραφέας καταφέρνει να μας συγκινήσει και να μας κινήσει το ενδιαφέρον να μάθουμε τι θα γίνει στη συνέχεια. Μερικά από τα μηνύματα που μας πέρασε ο συγγραφέας είναι να εκτιμούμε όσα έχουμε, γιατί τίποτα δεν κρατάει, δυστυχώς, για πάντα ό,τι και να κάνουμε. Ακόμα μας έδειξε πόσο μεγάλη είναι η δύναμη της αγάπης με τρία παραδείγματα. Πρώτα πρώτα περιγράφοντας τη σχέση πατέρα και γιου που κατάφερε να αντέξει μέσω των αναμνήσεων και του γράμματος του πατέρα. Επίσης, η δυνατή σχέση του άνδρα και της γυναίκας, δηλ. μεταξύ του Γιαν Όλαφ και του κοριτσιού με τα πορτοκάλια που παρά τις αποστάσεις και τις δυσκολίες, τους κανόνες και τον χρόνο κατάφεραν να διατηρήσουν την αγάπη τους και να αποκτήσουν και ένα παιδί. Παρ' όλα αυτά, όμως, ο βαριά άρρωστος πατέρας δεν 2\n3 κατάφερε να χαρεί τη ζωή του και το ότι θα αφήσει τη γυναίκα του χήρα και τον γιο του χωρίς πατέρα, βαραίνει τη συνείδησή του. Τέλος, η σχέση μητέρας και γιου που προσπαθούν να ξεπεράσουν την απώλεια του συζύγου και πατέρα αντίστοιχα και δίνουν τον δικό τους αγώνα να ορθοποδήσουν και να συνεχίσουν τη ζωή τους με το νέο πρόσωπο που έχει ενταχθεί στην οικογένεια. β) Προσωπικά θεωρώ πως και οι δύο έπαιξαν σημαντικό ρόλο στο να περάσει σωστά το μήνυμα του βιβλίου και πως και οι δύο είχαν τις στιγμές τους που μας συγκίνησαν. Όμως πιστεύω πως ο πατέρας είναι το τραγικό πρόσωπο και αυτός που με συγκίνησε τελικά περισσότερο. Γράφει το γράμμα, ξέροντας ότι το τέλος του πλησιάζει πολύ σύντομα και δεν πρόκειται ποτέ να γνωρίσει πραγματικά τον γιο του, αλλά μόνο και μόνο με τη σκέψη ότι μπορεί να τα διαβάσει κάποτε ο γιος του χωρίς να είναι σίγουρος αν θα τα θυμάται, αν θα δώσει σημασία ή αν θα φτάσουν ποτέ σε αυτόν, καταφέρνει και βρίσκει την ψυχική και συναισθηματική δύναμη να του τα γράψει. Γράφει ένα γράμμα, στο οποίο θα του αφηγηθεί ουσιαστικά το πώς γνώρισε τη γυναίκα της ζωής του μέχρι και το πώς πέρασε με το παιδί του μόνο τέσσερα χρόνια από τη ζωή του, καθώς αρρώστησε βαριά και πέθανε. Πιο πολύ απ' όλο το βιβλίο με συγκίνησε στο τέλος το πώς ο πατέρας διηγείται στον 15χρονο πια γιο του το πώς είχαν περάσει την τελευταία νύχτα μαζί, όταν ήταν τεσσάρων χρονών, στη βεράντα. Και παρ' όλο που δεν θα το μάθει, πράγματι για καλή του τύχη ο γιος του θυμάται τη σκηνή αυτή και είναι η μόνη ανάμνηση που έχει από τον πατέρα του. Συγκεκριμένα προσπαθεί, ξέροντας πως είναι η τελευταία φορά που τον βλέπει, να του μάθει όσα περισσότερα μπορεί για το πάθος του, το διάστημα. Πασχίζει να του μάθει για τα αστέρια, τους πλανήτες και το πώς γεννήθηκε το σύμπαν. Μέσα σε αυτό το κλίμα του θέτει και ένα σοβαρό ερώτημα που ξέρει πως δεν είναι ώριμος αρκετά ώστε να το καταλάβει και να το απαντήσει. Γι' αυτό του το ξαναγράφει στο γράμμα για να το απαντήσει όταν θα είναι αρκετά ώριμος 3\n4 «Φαντάσου ότι βρίσκεσαι πριν από δισεκατομμύρια χρόνια στη γέννηση των πάντων, στο κατώφλι αυτού του παραμυθιού. Και ότι πρέπει να επιλέξεις αν θα γεννηθείς για να ζήσεις σ αυτόν τον πλανήτη... Θα ήξερες ότι αν αποφάσιζες να έρθεις κάποτε σ αυτό τον κόσμο, θα ήσουν αναγκασμένος να τον εγκαταλείψεις πάλι κάποτε, αυτόν κι όλα όσα ήταν σ αυτόν... Ίσως να στενοχωριόσουν... Πολλοί δακρύζουν όταν σκέφτονται ότι όλα τελειώνουν... Θα αποφάσιζες να ζήσεις στη γη, για λίγο ή για πολύ... ή θα αρνιόσουν να πάρεις μέρος στο παιχνίδι επειδή δε θα δεχόσουν τους κανόνες του;» Στο ερώτημα αυτό, οι ήρωες του βιβλίου δίνουν αργότερα τη δική τους απάντηση. Πώς και εσύ με τη σειρά σου θα απαντούσες στο φιλοσοφικό αυτό ερώτημα και με ποιον τρόπο θα δικαιολογούσες την επιλογή σου; Όποιος διαβάζει το βιβλίο αυτό καταλαβαίνει στο τέλος το ερώτημα που θέτει ο συγγραφέας στους αναγνώστες. Σίγουρα ο καθένας θα έχει τη δική του κοσμοθεωρία και αντίληψη γι' αυτό το φιλοσοφικό ερώτημα και ο καθένας θα έχει διαφορετική απάντηση και αιτιολόγηση. Εγώ μπαίνοντας στη θέση να απαντήσω σ αυτό, δυσκολεύτηκα πολύ, αλλά τελικά θα επέλεγα την πρώτη εκδοχή. Δηλαδή, θα επέλεγα να ζήσω έστω και για μικρό χρονικό διάστημα, χωρίς να μπορώ να ξέρω ή να αλλάξω τους κανόνες, χωρίς να μπορώ να επηρεάσω το μέλλον και χωρίς να μπορώ να αποφύγω το αναπόφευκτο. Επέλεξα αυτήν την απάντηση γιατί πιστεύω πως άμα δε ζήσεις ποτέ, για να λαχταρήσεις, να αποκτήσεις, να κερδίσεις, να εμπιστευθείς, να αγαπήσεις και να αγαπηθείς δεν θα μάθεις ποτέ τι έχασες, γιατί ποτέ δεν θα έχεις ζήσει τίποτα από αυτά. Οπότε θα επέλεγα να ζήσω, για να πάρω μόνο μια μικρή γεύση για το πώς είναι ο κόσμος και το πώς είναι οι άνθρωποι. Βέβαια, όλα αυτά θα έχουν ως αποτέλεσμα να «αφήσουμε πίσω μας» αγαπημένα μας πρόσωπα που έπαιξαν σημαντικό ρόλο στη ζωή μας. Όμως, αν δεν ζήσουμε, ποτέ δε θα νιώσουμε την απώλεια, τον πόνο και τη θλίψη, που όπως και να το κάνουμε είναι μέρος του παιχνιδιού που λέγεται ΖΩΗ και των κανόνων του. Στο κάτω κάτω όλα αυτά τα συναισθήματα μας συντροφεύουν σε όλη μας 4\n5 τη ζωή και μας υπενθυμίζουν πως είμαστε ζωντανοί. Πέτρος Δήμος, Γ1 Γυμνασίου 5


ΤΈΣΣΕΡΙΣ ΠΑΡΑΛΛΑΓΈΣ ΤΟΥ ID-COOLING ZF-12025 ΑΝΕΜΙΣΤΉΡΑ ΕΊΝΑΙ ΒΑΜΜΈΝΑ ΣΕ ΑΣΥΝΉΘΙΣΤΑ ΧΡΏΜΑΤΑ - ΝΈΑ\nΤέσσερις παραλλαγές του ID-Cooling ZF-12025 ανεμιστήρα είναι βαμμένα σε ασυνήθιστα χρώματα\nΗ ID-Cooling παρουσίασε τέσσερις παραλλαγές του ανεμιστήρα ZF-12025 120mm. Είναι ασυνήθιστο στο ότι η στεφάνη του ανεμιστήρα και η πτερωτή είναι βαμμένα σε χρώματα που σπάνια φαίνονται στα σχέδια του υπολογιστή. Πρόκειται για παστέλ αποχρώσεις, που χαρακτηρίζονται από τον κατασκευαστή ως "baby blue", "lemon lemon", "green mint" και "pig pink".\nΤα αντικραδασμικά ελαστικά ένθετα στα σημεία στερέωσης και ο δακτύλιος διαχύτη φωτός με πλαίσιο είναι λευκά. Κρυμμένο πίσω από το δαχτυλίδι του διαχύτη είναι ένας διευθυνσιοδοτούμενος οπίσθιος φωτισμός LED σχεδιασμένος να συνδέεται με μια υποδοχή ARGB 3 ακίδων.\nΣύμφωνα με τον κατασκευαστή, ο ανεμιστήρας ZF-12025 είναι κατάλληλος τόσο για αερισμό θήκης όσο και για εγκατάσταση σε καλοριφέρ υγρών συστημάτων ψύξης. Παρέχεται τροφοδοσία στον συνδετήρα 4 ακίδων. Με PWM, η ταχύτητα περιστροφής ρυθμίζεται στο εύρος των 900-2000 σ.α.λ. Η μέγιστη ταχύτητα αντιστοιχεί σε ροή αέρα 93,8 m3 / h.\nΗ ID-Cooling φέρεται να σχεδιάζει να χρησιμοποιήσει τους ανεμιστήρες σε διάφορα συστήματα ψύξης αέρα και υγρού που θα είναι χρωματικά κωδικοποιημένα.\nΕτικέτες: Φορητούς Υπολογιστές Και Ταμπλέτες Ψηφιακού Βίντεο Προβολείς Και Τηλεόραση\nΗ Microsoft ανακοίνωσε την ημερομηνία θανάτου των Windows 10 Mobile\nΤο νέο PlayStation 5 gamepad θα επηρεάσει τη συναισθηματική σύνδεση των παικτών με τους χαρακτήρες του παιχνιδιού\nΤο ναυαρχίδα Meizu 16s Pro στο SoC Snapdragon 855 θα κυκλοφορήσει τον Αύγουστο\nΗ Samsung ξεπερνά τη Xiaomi για να ανακτήσει τη θέση της ως ηγέτης στην αγορά κινητών τηλεφώνων της Ινδίας\nΤο OnePlus Nord αποτυγχάνει στη διάσημη δοκιμή στροφής\nΗ ID-Cooling παρουσίασε τέσσερις παραλλαγές του ανεμιστήρα ZF-12025 120mm. Είναι ασυνήθιστο στο ότι η στεφάνη του ανεμιστήρα και η πτερωτή είναι βαμμένα σε χρώματα που σπάνια φαίνονται στα σχέδια του υπολογιστή.\nCopyright 2021 https://reviews4000.info Τέσσερις παραλλαγές του ID-Cooling ZF-12025 ανεμιστήρα είναι βαμμένα σε ασυνήθιστα χρώματα


Οι Ρωμαίοι προέρχονται από την εντός έδρας ήττα που γνώρισαν την περασμένη αγωνιστική από την Τορίνο ( 1-3) με ανατροπή αφού τα λάθη και η κόπωση στο δεύτερο μέρος σε εκείνη την αναμέτρηση τους οδήγησαν σε κατάρρευση.\nΈτσι η ομάδα του Φονσένκα κινδυνεύει άμεσα να μείνει εκτός της πρώτης 6άδας στην βαθμολογία άρα και εκτός Ευρώπης για την νέα σαιζόν μέσο πρωταθλήματος.\nΜε μόλις μια νίκη στα τελευταία πέντε παιχνίδια της στο Καμπιονάτο εκ των οποίων μάλιστα οι τρεις είναι ήττες αυτός ο κίνδυνος είναι ορατός αφού στην παρούσα φάση εφτά αγωνιστικές πριν το φινάλε είναι στο -4 από την 6η Λάτσιο η οποία έχει και ένα ματς λιγότερο.\nΒέβαια έχουν και την διέξοδο του Europa League όπου βρίσκονται στα ημιτελικά και την Μεγάλη Εβδομάδα θα αντιμετωπίσουν την Man. Utd που θεωρείται από τους ειδήμονες το φαβορί για την κατάκτηση του.\nΟι: Κουμπούλα, Ζανιόλο, Ελ Σααράουι, Σμόλινγκ είναι τραυματίες και ο Ντιαβαρά τιμωρημένος.\nΟι φιλοξενούμενοι βρίσκονται σε συνεχή ανοδική πορεία αφού προέρχονται από πέντε συνεχόμενες νίκες στην κατηγορία , η πιο πρόσφατη απέναντι στην Γιούβε (1-0), με αποτέλεσμα να έχουν ήδη σκαρφαλώσει στην 3η θέση του πίνακα ενώ μετά την χθεσινή ήττα της Μίλαν από την Σασουόλο (1-2) στο Μιλάνο εάν κερδίσουν και απόψε θα ανέβουν στην 2η!\nΕίναι πάρα πολύ δυνατοί στα εκτός έδρας παιχνίδια τους από την εκκίνηση του πρωταθλήματος έχοντας χάσει μόλις σε δυο ματς μακριά από το Μπέργκαμο και μόλις σε 1/12 τελευταία.\nΕκτός από τον αμυντικό Χάτερμπουρ δεν έχουν αναφερθεί άλλες απουσίες της τελευταίας στιγμής για τον Γκασπερίνι.\nΠροϊστορία: Η Αταλάντα έχει κερδίσει και στα τρία πιο πρόσφατα παιχνίδια τους την Ρόμα σε όλες τις διοργανώσεις.\n* Σε απόδοση 2.00 θα ποντάρω εδώ στο 2ιπλό της Αταλάντα με βάση την φόρμα αλλά και την πρόσφατη παράδοση.


Συνταγή ΚΕΜΠΑΠ ΚΟΤΟΠΟΥΛΟΥ ΜΕ ΠΙΚΑΝΤΙΚΗ ΣΑΛΤΣΑ ΝΤΟΜΑΤΟΠΙΠΕΡΙΑΣ\nΝόστιμα, πικάντικα και πολύ ξεχωριστά αυτά τα κεμπάπ κοτόπουλου. Τα σερβίρουμε με σάλτσα ντοματοπιπεριάς και γλείφεις κυριολεκτικά τα δάχτυλά σου\n1 κουτ.γλυκ. καυτερή πάπρικα\n1 κουτ. σουπ. πετιμέζι ή μέλι\n4 μέτριες ντομάτες, στον τρίφτη\n1 κουτ.γλυκ. φρέσκο τζίντζερ, τριμμένο\n1. Σε ένα μεγάλο μπολ ρίχνετε τον κιμά μαζί με όλα τα υλικά, εκτός από το ελαιόλαδο, και ζυμώνετε αλείφοντας τα χέρια σας με το ελαιόλαδο, γιατί ο κιμάς κοτόπουλου κολλάει, για 4 – 5 λεπτά, μέχρι να γίνει ένα ομοιογενές μείγμα. Βάζετε το μείγμα στο ψυγείο για 30 λεπτά.\n2. Εν τω μεταξύ φτιάχνετε τη σάλτσα. Ψήνετε τις πιπεριές Φλωρίνης και την πιπεριά τσίλι στο γκριλ μέχρι να καψαλιστούν και να μαλακώσουν. Τις βάζετε σε ένα μπολ, το κλείνετε καλά και τις αφήνετε λίγο να κρυώσουν τόσο όσο να πιάνονται. Τις καθαρίζετε και τις πολτοποιείτε στο μπλέντερ. Σε μια κατσαρόλα ρίχνετε την ντομάτα, τον πολτό πιπεριάς και όλα τα υπόλοιπα υλικά και τα σιγοβράζετε σε πολύ χαμηλή φωτιά, ανακατεύοντας κατά διαστήματα μέχρι να σάλτσα να δέσει και να μειωθεί στο μισό της αρχικής ποσότητας, περίπου 25 λεπτά.\n3. Βγάζετε τον κιμά από το ψυγείο και πλάθετε μακρόστενα κεμπάπ. Τα περνάτε σε ξύλινα σουβλάκια, τα αλείφετε με ελαιόλαδο και τα ψήνετε είτε σε αντικολλητικό τηγάνι σε δυνατή φωτιά είτε σε ταψί στο γκριλ για περίπου 13 – 15 λεπτά, γυρίζοντας τα περίπου κάθε 3 λεπτά, μέχρι να ψηθούν από όλες τις πλευρές και να γίνουν στο εσωτερικό τους.\n4. Τα σερβίρετε με την σάλτσα και αν θέλετε με ψητές αραβικές πίτες.\nΜπορείτε να δροσίσετε τα κεμπάπ σερβίροντάς τα μαζί με λίγο γιαούρτι.


ΑΡΧΙΚΗ > Ανδρικά Παπούτσια > Τρεξίματος > πολύχρωμο κομψό Dynafit - Ανδρικά Τρεξίματος - Μπλε - Διαφημιστικό Alpine Pro 64028\nΤα παπούτσια για το τρέξιμο της μάρκας Dynafit. Η γερά κατασκευασμένη γάμπα του παπουτσιού δέρμα - οικολογικό, υλικό - ύφασμα, υψηλής ποιότητας. Οι πάτοι των παπουτσιών είναι ύφασμα. Η σόλα με την ιδιότητα απορρόφησης κραδασμών είναι υλικό υψηλής ποιότητας. Το μοντέλο εξοπλίστηκε με την τεχνολογία 8 mm Drop, Adaptive Grid, Alpine Rolling, Ballistic Bumper, Carbon Shield, EVA, Heel Preloader, Megagrip, Ortholite, Quicklace, Vibram. Ανατομικά, κατάλληλα για τις μικρές και τις μεγάλες αποστάσεις.\nΣειρά: Dynafit Spring/Summer 2018\nπολύ φθηνά GEL-LYTE Γυναικεία Αθλητικά Παπούτσια Γκρί φθηνότερο 3oKxrTgW\nοι περισσότεροι μόδα Γυναικεία Μπλουζάκι OEOENO Ροζ MyWBF8xx


ΜΠΟΤΑΦΟΓΚΟ - ΜΠΑΙΑ ΣΑΛΒΑΔΟΡ 1/10/2020 | Προγνωστικά | Ανάλυση | Στατιστικά | Τζίροι | Youbet.gr\nΕξ αναβολής παιχνίδι για την πρώτη αγωνιστική.\n3/4 νίκες για την Μποταφόγκο εντός απέναντι στην Μπαΐα.\n5/6 πιο πρόσφατα επιβεβαίωσαν το goal/goal και over 2,5.\nΜΠΑΙΑ ΣΑΛΒΑΔΟΡ: 4-4-2\nΗ ομάδα των ισοπαλιών φέτος Μποταφόγκο (8 σε 11 αναμετρήσεις) υποδέχεται την Μπαΐα σε εξ αναβολής παιχνίδι για την πρώτη αγωνιστική. Δέκα ματς χωρίς νίκη για τους φιλοξενούμενους, μία νίκη στα τελευταία 10 για την γηπεδούχο. Ευνοεί η προϊστορία το goal/goal.\nΆλλη μία ισοπαλία, αυτήν την φορά απέναντι στην Ατλέτικο Γκοϊανένσε με σκορ 1-1 εκτός έδρας. Από ένα ημίχρονο είχε η κάθε ομάδα, με τους φιλοξενούμενους να ανοίγουν το σκορ με πέναλτι του Βίκτορ Λουίς στις καθυστερήσεις του πρώτου ημιχρόνου. Στο δεύτερο ισοφαρίστηκε, έχασε αρκετές ευκαιρίες και το 1-1 ήταν ένα δίκαιο αποτέλεσμα. Σχεδόν ένα μήνα έχει να πανηγυρίσει νίκη, με την ισοπαλία να είναι το αγαπημένο της αποτέλεσμα. Under 2,5 τα τέσσερα πιο πρόσφατα. 3 σερί ισοπαλίες. 6/8 πιο πρόσφατα έληξαν ισόπαλα.\nΡεπορτάζ: Ο βασικός τερματοφύλακας Φερνάντεζ θα μείνει εκτός λόγω τραυματισμού και θα τον αντικαταστάσει ο πρώην τερματοφύλακας της Λίβερπουλ Ντιέγκο Καβαλιέρι, ενώ θα απουσιάσουν και οι Κεϊσούντε Χόντα, Μαρσέλο, Μασίνιο και Γκιγιέρμε.\nΧάνοντας πέναλτι με τον Κλάισον στο 83 έχασε μεγάλη ευκαιρία να πάρει βαθμό στην έδρα της Ατλέτικο Παραναένσε, στέλνοντας όμως ενθαρρυντικά μηνύματα για την συνέχεια, καθώς αν ήταν πιο αποτελεσματική θα μπορούσε να πάρει ακόμα και την νίκη. Έχασε σπουδαίες ευκαιρίες, δείχνοντας όμως ότι σιγά σιγά παίρνει τα πάνω της και αναμένεται να είναι ακόμα καλύτερη στην συνέχεια. Μία νίκη στα τελευταία 9 παιχνίδια για το πρωτάθλημα. Τέσσερις σερί ήττες. 3/5 goal/goal.\nΡεπορτάζ: Επιστροφή για τον Νίνο Παραΐμπα, ο οποίος εξέτισε την τιμωρία του, ενώ αμφίβολοι είναι οι Ζιλμπερτο και Έλμπερ. Εκτός λόγω τραυματισμού ο Ζέκα.\nΕκτίμηση: Χάνοντας αρκετές ευκαιρίες και οι δύο ομάδες στον προηγούμενο αγώνα τους, κάποια στιγμή θα πρέπει να ευνοήσει και η τύχη τους επιθετικούς τους. Αν και η Μποταφόγκο είναι η ομάδα των ισοπαλιών στο φετινό Μπραζιλεϊράο και η Μπαϊα έχει χάσει και τους τέσσερις τελευταίους αγώνες της, σήμερα αναμένεται να παίξουν επιθετικά, ειδικά οι φιλοξενούμενοι, με στόχο να πάρουν ένα θετικό αποτέλεσμα. Μην ξεχνάμε ότι στα 5 από τα 6 πιο πρόσφατα μεταξύ τους έληξαν με goal/goal. Σε συνδυασμό με τα αμυντικά κενά που παρουσιάζει η Μπαϊα, η οποία μπορεί να χάνει αλλά βρίσκει τρόπο να σκοράρει, θα επιλέξουμε το τολμηρό Goal/goal και Over 2,5 σε απόδοση 2,55 από το stoiximan.\nΜΠΑΙΑ ΣΑΛΒΑΔΟΡ [4-4-2]


Ευρώπη - Ελλάδα: Δεκεμβρίου 2011\nΑτυπη Σύνοδος των Ευρωπαίων ηγετών στις 30 Ιανουαρίου\nΣτις 30 Ιανουαρίου του 2012 θα πραγματοποιηθεί η επόμενη άτυπη Σύνοδος των Ευρωπαίων ηγετών, όπως ανακοίνωσε ο Χέρμαν Βαν Ρόμπεϊ.\n«H επόμενη σύνοδός μας έχει προγραμματιστεί για τις 30 Ιανουαρίου» δήλωσε σε μαγνητοσκοπημένο μήνυμά του που μεταδόθηκε από την ιστοσελίδα του Ευρωπαϊκού Συμβουλίου.\nΟ πρόεδρος του Ευρωπαϊκού Συμβουλίου τονίζει ότι «η διασφάλιση της χρηματοπιστωτικής σταθερότητας της ζώνης του ευρώ εξακολουθεί να αποτελεί ύψιστη προτεραιότητα για το μέλλον μας», ενώ υπογραμμίζει την ανάγκη λήψης δραστικών μέτρων στο ζήτημα της απασχόλησης.\nΕτικέτες European Union, Herman Van Rompuy\nΔιαβεβαιώσεις Γιούνκερ για τη σταθερότητα του ευρώ\nΤη διαβεβαίωση ότι το ευρώ είναι σταθερό νόμισμα έδωσε ο πρόεδρος του Eurogroup, Ζαν Κλοντ Γιούνκερ, εκφράζοντας ωστόσο την εκτίμηση ότι η Ευρώπη δεν δίνει την εντύπωση πως κάνει ό,τι μπορεί για να διασφαλίσει το ενιαίο νόμισμα.\nΕτικέτες Eurogroup, European Union\nΤη μείωση του βασικού επιτοκίου κατά 25 μονάδες βάσης, στο 1,75% ανακοίνωσε σήμερα η Τράπεζα της Σουηδίας Riksbank καθώς όπως αναφέρει στη σχετική ανακοίνωση «η αναιμική ανάπτυξη των οικονομιών της ευρωζώνης» επηρεάζει αρνητικά το οικονομικό κλίμα σε ολόκληρη την Ευρώπη.\nΕίναι η πρώτη φορά από τον Ιούλιο του 2009 που ανακοινώνεται μείωση επιτοκίων από την κεντρική τράπεζα της Σουηδίας.\nΗ απόφαση προκάλεσε έκπληξη καθώς στην τελευταία της έκθεση η Τράπεζα δεν είχε αφήσει να διαφανεί τέτοιο ενδεχόμενο μέχρι το 2012.\nΗ χώρα δεν συμμετέχει στο κοινό νόμισμα αλλά παραμένει στενά συνδεδεμένη με την ευρωζώνη καθώς οι εξαγωγές του βιομηχανικού κλάδου απορροφώνται κατά το μεγαλύτερο μέρος τους από τις ευρωπαϊκές οικονομίες.\nΗ έκθεση της Τράπεζας αναφέρει ότι οι παραγγελίες στη βιομηχανία έχουν σημειώσει κάμψη το τελευταίο 12μηνο ενώ οι εξαγωγές αναμένεται να καταγράψουν σημαντική υποχώρηση την επόμενη χρονιά λόγω της συρρίκνωσης της οικονομικής δραστηριότητας σε όλη την Ευρώπη.\nΣυνέπεια των δυσμενών προβλέψεων θα είναι η περαιτέρω μείωση των επιτοκίων το προσεχές εξάμηνο μέχρι και το 1,25%, υποστηρίζουν οι οικονομικοί αναλυτές.\nΕτικέτες ΣΟΥΗΔΙΑ, Euro\nΕτικέτες Croatia, European Union\nΕ.Ε.: Δύο νέα προγράμματα καταπολέμησης της απάτης\nΔύο νέα προγράμματα καταπολέμησης της απάτης για την προστασία των οικονομικών συμφερόντων της ΕΕ μέχρι το 2020, ενέκρινε η Ευρωπαϊκή Επιτροπή.\nΣυγκεκριμένα πρόκειται για τα προγράμματα Hercule III και Pericles 2020, προϋπολογισμού 110 εκατ. ευρώ και 7,7 εκατ. ευρώ αντίστοιχα, τα οποία θα εφαρμόζονται επί επτά έτη, με έναρξη τον Ιανουάριο του 2014.\nΤα σχέδια κανονισμών θα συζητηθούν από το Συμβούλιο και το Ευρωπαϊκό Κοινοβούλιο με σκοπό την έκδοσή τους πριν από το τέλος του 2012, έτσι ώστε η εφαρμογή του νέου προγράμματος να μπορεί να ξεκινήσει την 1η Ιανουαρίου 2014.\n«Η απάτη εις βάρος του προϋπολογισμού της ΕΕ δεν αποτελεί έγκλημα χωρίς θύματα. Αφορά όλους τους Ευρωπαίους πολίτες, επειδή πρόκειται για τα χρήματα όλων μας. Καθώς η ΕΕ ευρίσκεται εν μέσω μιας παγκόσμιας οικονομικής κρίσης, είναι ιδιαίτερα σημαντικό να προστατεύσουμε τα έσοδά μας και να βεβαιωθούμε ότι οι πολίτες μας επωφελούνται όσο το δυνατόν περισσότερο από τα ταμεία της ΕΕ», δήλωσε ο αρμόδιος Επίτροπος για τη φορολογία, τα τελωνεία, την καταπολέμηση της απάτης και τον έλεγχο Αλγκίρντας Σεμέτα.\nΕπαναδιαπραγμάτευση της συμφωνίας για τη νέα συνθήκη αν εκλεγεί, υπόσχεται ο Φρ.Ολάντ\nΟ υποψήφιος των Σοσιαλιστών για την γαλλική προεδρία Φρανσουά Ολάντ ανακοίνωσε πως, εάν εκλεγεί, θα επαναδιαπραγματευτεί τη συμφωνία για τη νέα ευρωπαϊκή συνθήκη με στόχο την επίλυση της κρίσης χρέους στην Ευρωζώνη.\n«Αν εκλεγώ Πρόεδρος της Δημοκρατίας, θα επαναδιαπραγματευτώ τη συμφωνία αυτή για να προσθέσω αυτά που σήμερα λείπουν, αποτελεσματικότητα απέναντι στις αγορές. Εύχομαι να μην έχουμε υποβαθμιστεί μέχρι τότε για το συμφέρον της χώρας μου» υπογράμμισε ο Ολάντ, μιλώντας στο ραδιοφωνικό σταθμό RTL.\nΕβδομάδα διαβουλεύσεων για PSI και νέα δανειακή σύμβαση\nImage by Πρωθυπουργός της Ελλάδας via FlickrΝέος γύρος διαβουλεύσεων για το πρόγραμμα ανταλλαγής ελληνικών ομολόγων και τη νέα δανειακή σύμβαση ξεκινά από τη Δευτέρα για την κυβέρνηση, την ώρα που φουντώνουν οι συζητήσεις για λήψη νέων μέτρων για την κάλυψη των δημοσιονομικών αποκλίσεων.\nΕιδικότερα, αύριο αναμένεται να συνεχιστούν οι διαπραγματεύσεις με τους ιδιώτες πιστωτές για το PSI, κατά τις οποίες στόχος του οικονομικού επιτελείου είναι η μείωση του ιδιωτικού χρέους κατά 50% να γίνει με τους καλύτερους δυνατούς όρους.\nΣτη συνέντευξη Τύπου που παραχώρησε στις Βρυξέλλες μετά την ολοκλήρωση της Συνόδου Κορυφής, ο πρωθυπουργός, Λ. Παπαδήμος, χαρακτήρισε καλούς τους οιωνούς για τη διαδικασία, ενώ τόνισε ότι επιδιώκεται να υπάρξει όσο τον δυνατόν υψηλότερη συμμετοχή των ιδιωτών ομολογιούχων στο πρόγραμμα ανταλλαγής ελληνικών ομολόγων.\nΑπό την πλευρά του, ο υπουργός Οικονομικών, είχε εκφράσει την εκτίμηση ότι το γεγονός πως στα συμπεράσματα της Συνόδου αποσαφηνίζεται ότι το ελληνικό PSI είναι μοναδική περίπτωση που δεν θα επαναληφθεί, θα βοηθήσει στις διαβουλεύσεις με τον ιδιωτικό τομέα. Σημειώνεται ότι ο κ. Βενιζέλος θα παραχωρήσει τη Δευτέρα στις 16.00 συνέντευξη Τύπου στο υπουργείο Οικονομικών.\nΣτο μεταξύ, συνομιλίες ξεκινούν και με την τρόικα για τη σύνταξη του προγράμματος που θα συνοδεύει τη νέα δανειακή σύμβαση της χώρα μας, γεγονός που έχει πυροδοτήσει συζητήσεις για πρόσθετα μέτρα και παρεμβάσεις.\nΟ Πρωθυπουργός ξεκαθάρισε ότι αν τα ήδη ψηφισθέντα μέτρα εφαρμοστούν, δεν θα είναι αναγκαία νέα, αφήνοντας ανοιχτό το ενδεχόμενο νέων παρεμβάσεων σε περίπτωση που χρειαστούν διορθωτικές κινήσεις.\nΤην επιβολή πρόσθετων μέτρων απέρριψαν με ανακοινώσεις τους εν όψει και της άφιξης της τρόικας ΚΚΕ ΛΑΟΣ και Δημοκρατική Συμμαχία.\nΤη δημιουργία ενός πανεργατικού - παλλαϊκού μετώπου παρεμπόδισης και αντεπίθεσης απέναντι «στα νέα μέτρα που φέρνουν συγκυβέρνηση και τρόικα» πρότεινε το ΚΚΕ.\n«Δεν επιτρέπονται πια αυταπάτες. Το μαύρο μέτωπο της συγκυβέρνησης και η τρόικα, προκειμένου να προστατεύσουν τα συσσωρευμένα κεφάλαια της πλουτοκρατίας, που ευθύνονται για την κρίση και για να διευκολύνουν την αυριανή κερδοφορία της, είναι αδίστακτοι», επισήμανε σε ανακοίνωσή του το Κομμουνιστικό Κόμμα.\nΣύμφωνα με το ΚΚΕ «με τα μνημόνια διαρκείας που φέρνουν», κυβέρνηση και τρόικα «στήνουν νέα σφαγεία για το εισόδημα και τα δικαιώματα των μισθωτών, των αυτοαπασχολούμενων και των συνταξιούχων».\nΤην αντίθεσή του στο ενδεχόμενο νέων μέτρων εξέφρασε ο εκπρόσωπος του ΛΑΟΣ, Κ. Αϊβαλιώτης. «Πρέπει να καταλάβουν οι δανειστέςδυνάστες, ότι πρέπει να κάνουν κράτει τα μαστίγια», ανέφερε χαρακτηριστικά.\nΟι συνεχείς περικοπές, πρόσθεσε, «δεν είναι μόνο ότι δεν αντέχονται από την κοινωνία, αλλά είναι και σφόδρα αντιαναπτυξιακές».\nΤην ανάγκη αλλαγής πολιτικής, με έμφαση στην πραγματική μείωση των δημόσιων δαπανών «που είναι προκλητικές και κοινωνικά άδικες», υπογράμμισε ο εκπρόσωπος Τύπου της Δημοκρατικής Συμμαχίας Δημήτρης Ζαφειριάδης.\n«Η ελληνική οικονομία δεν αντέχει νέες περικοπές, επιβαρύνσεις και φόρους για τον ιδιωτικό τομέα, τα νοικοκυριά και τους μισθωτούς», προειδοποίησε, τονίζοντας παράλληλα ότι αυτό που χρειάζεται είναι διαρθρωτικές μεταρρυθμίσεις, ώστε να δημιουργηθούν οι συνθήκες για νέες επενδύσεις που θα φέρουν δουλειές και ανάπτυξη.\n«Αυτή πρέπει να είναι η κατεύθυνση της κυβέρνησης συνεργασίας και οι παρεμβάσεις των κομμάτων που συμμετέχουν αν θέλουν να αλλάξουν τις κακές πολιτικές του ΠΑΣΟΚ», πρόσθεσε.\nΝέα, σκληρά και επώδυνα μέτρα αναμένεται ότι θα ζητήσει η τρόικα, που έχει προγραμματιστεί να φτάσει στην Αθήνα τη Δευτέρα, στα πλαίσια της αξιολόγησης της ελληνικής οικονομίας.Σύμφωνα με την εφημερίδα «Ελεύθερος Τύπος», το επόμενο διάστημα θα ασκηθούν έντονες πιέσεις στη χώρα μας, καθώς το έλλειμμα θα ξεπεράσει κατά πολύ τον προβλεπόμενο στόχο, ενώ οι ελεγκτές θα απειλούν την ελληνική πλευρά με επιστροφή στη δραχμή.\nΟ κατάλογος των μέτρων ΕΔΩ\nΔΗΣΥ: Κατώτερη των προσδοκιών η απόφαση της Συνόδου Κορυφής\n«Η απόφαση της Συνόδου Κορυφής της Ευρωπαϊκής Ένωσης ήταν κατώτερη των προσδοκιών των ευρωπαϊκών λαών. Η διέξοδος στην κρίση δεν μπορεί να προέλθει μόνο από την πειθαρχία, απαιτείται και ενίσχυση της αλληλεγγύης», δήλωσε ο εκπρόσωπος Τύπου της Δημοκρατικής Συμμαχίας Δημήτρης Ζαφειριάδης.\n«Γι αυτό χρειάζεται κυρίως πολιτική λύση. Λύση βιώσιμη που πείθει τους λαούς, τις κυβερνήσεις και τις αγορές, είναι η περισσότερη Ευρώπη. Αυτό σημαίνει μεγαλύτερη και πιο ουσιαστική εμπλοκή των κοινοτικών θεσμών και όχι της διακυβερνητικής λογικής».\nΣόιμπλε: H Eυρώπη θα βγει ισχυρότερη από την κρίση\nImage by Medienmagazin pro via Flickr\nΤην πεποίθησή του ότι η Ευρώπη θα βγει ισχυρότερη από την κρίση που διέρχεται τώρα η νομισματική ένωση επαναλαμβάνει ο Γερμανός υπουργός Οικονομικών Βόλφγκανγκ Σόιμπλε εκφράζοντας παράλληλα την πίστη του στο ευρώ.\nΧαρακτηρίζει σταθερό νόμισμα το ευρώ και επισημαίνει ότι για τα τρέχοντα προβλήματα δεν ευθύνεται το ενιαίο νόμισμα αλλά το υπερβολικό χρέος και η χαμηλή ανταγωνιστικότητα ορισμένων κρατών.\nΟ Βρετανός υπουργός Οικονομικών Τζορτζ Όσμπορν δήλωσε σήμερα ότι το ευρώ είναι σε καλύτερη θέση μετά τη συνθήκη για βαθύτερη οικονομική ενοποίηση. Σε ερώτηση του BBC, αν το ευρώ είναι ασφαλέστερο απ' ό,τι πριν από 48 ώρες, ο Όσμπορν απάντησε: «Νομίζω ότι τα πράγματα είναι καλύτερα από ό, τι ήταν επειδή τώρα θα συντονίσουν τις δημοσιονομικές πολιτικές τους με τον τρόπο που πιθανώς ήταν αναγκαίος... Αλλά είναι μια αναγκαία αλλά όχι επαρκής προϋπόθεση για να κάνουν το ευρώ να λειτουργήσει πιο αποτελεσματικά».\nΟ Όσμπορν επανέλαβε επίσης την άποψη του πρωθυπουργού Ντέιβιντ Κάμερον, ότι η Βρετανία είχε δίκιο να επιλέξει να εξαιρεθεί από το σχέδιο για μια δημοσιονομική ένωση την Παρασκευή, επειδή δεν ήταν προς το συμφέρον του Ηνωμένου Βασιλείου.\n«Αν είχαμε υπογράψει αυτή τη συνθήκη...τότε θα είχαμε βρει την πλήρη ισχύ των ευρωπαϊκών συνθηκών, το Ευρωπαϊκό Δικαστήριο, την Ευρωπαϊκή Επιτροπή όλους αυτούς τους θεσμούς που εφαρμόζουν τις εν λόγω Συνθήκες, χρησιμοποιώντας αυτή την ευκαιρία για να υπονομεύσουν τα συμφέροντα της Βρετανίας, να υπονομεύσουν την ενιαία αγορά. Δεν ήμασταν έτοιμοι να το αφήσουμε αυτό να συμβεί», τόνισε ο Οσμπορν.\nΗ γερμανίδα καγκελάριος Αγκελα Μέρκελ «επέβαλε τις θέσεις της για αυστηρή δημοσιονομική πειθαρχία, αλλά δεν κατάφερε να κρατήσει την Ευρώπη των 27 ενωμένη στον αγώνα κατά της ευρωκρίσης», επισημαίνει το Spiegel.\n«Η Μέρκελ δεν θα πρέπει να νομίσει ότι τώρα όλες οι χώρες θα βρίσκονται εσαεί στο πλευρό της. Οι επιφυλάξεις τους για ριζική μεταρρύθμιση των ευρωπαϊκών συνθηκών ήταν από την αρχή μεγάλες, το ίδιο μεγάλες είναι και οι επιφυλάξεις για τον ειδικό δρόμο που ανοίγει. Πολλοί πρωθυπουργοί αναγκάστηκαν να ταχθούν στο πλευρό της Γερμανίας και της Γαλλίας γιατί δεν υπήρχε εναλλακτική».\n«Στην σύνοδο κορυφής των Βρυξελλών αποδείχθηκε η διαφορετικότητα των συμφερόντων», σχολιάζει η Süddeutsche Zeitung. «Από τα χρηματοοικονομικά των Βρετανών Τόρυδων μέχρι τις κοινοβουλευτικές επιφυλάξεις των Σουηδών. Η Ευρώπη κινείται εδώ και καιρό με πάνω από δύο ταχύτητες. Στο μέλλον θα σχηματιστούν πολλοί υπο-συνασπισμοί, όπου όμως ο σημαντικότερος θα παραμείνει το Γιούρογκρουπ. Εκεί η πειθαρχία θα πρέπει να είναι μεγαλύτερη, γιατί η τύχη του κοινού νομίσματος εξαρτάται δυστυχώς αλλά κι ευτυχώς από μια συντονισμένη πολιτική. Η διαμαρτία στη γέννηση του ευρώ ήταν το πάντρεμα κάτω από τη σκέπη του ευρώ πολλών χωρών με διαφορετικές οικονομίες».\nΚριτική στη στάση του Ντέιβιντ Κάμερον ασκεί ο υποψήφιος πρόεδρος του Ευρωπαϊκού Κοινοβουλίου Μάρτιν Σουλτς, με δηλώσεις του στη γερμανική Bild.\n«Έχω τις αμφιβολίες μου για το αν η Μεγάλη Βρετανία θα παραμείνει μακροπρόθεσμα εντός της Ε.Ε.», σημειώνει ο Σουλτς και προσθέτει: «Η Μ. Βρετανία είναι τόσο απομονωμένη, όσο ποτέ άλλοτε στο παρελθόν. Ο Βρετανός πρωθυπουργός έβαλε ένα μεγάλο αυτογκόλ, οι ευρωσκεπτικιστές στη χώρα του θα ασκήσουν πιέσεις να αποχωρήσει εντελώς από την Ένωση. Η Ε.Ε, εν ανάγκη μπορεί να ζήσει χωρίς τη Μ. Βρετανία, η χώρα όμως θα αντιμετώπιζε πολλά προβλήματα χωρίς την Ε.Ε.».\nΕτικέτες European Parliament\nΒερολίνο: Δεν έχει καθοριστεί το ύψος της συνεισφοράς στα δάνεια προς το ΔΝΤ\nΤο Βερολίνο δεν έχει ακόμη αποφασίσει το ύψος της συνεισφοράς του στο ευρωπαϊκό πακέτο δανείων προς το Διεθνές Νομισματικό Ταμείο που θα χορηγηθούν προκειμένου να ενισχυθούν οι πόροι του Οργανισμού, μεταδίδει το πρακτορείο Reuters.\n«Οι συνομιλίες μεταξύ της Bundesbank και της κυβέρνησης συνεχίζονται. Συγκεκριμένα ποσά δεν έχουν ακόμη καθοριστεί», δήλωσε στο Reuters αξιωματούχος της Κεντρικής Τράπεζας της Γερμανίας.\nΕκπρόσωπος του υπουργείου Οικονομικών της Γερμανίας δήλωσε άγνοια για το ποσό στο οποίο θα ανέλθει η συμμετοχή της χώρας του, η απόφαση για το ύψος της οποίας αναμένεται να ληφθεί, σύμφωνα με αξιωματούχους, την επόμενη εβδομάδα.\nΕυνοϊκότερο περιβάλλον για την εφαρμογή του PSI, από το οποίο άλλωστε εξαρτάται και ο χρόνος των πρόωρων εκλογών, φέρνουν οι αποφάσεις της Συνόδου Κορυφής που πραγματοποιήθηκε στις Βρυξέλλες. Όπως σημειώνουν Έλληνες αναλυτές, η συμφωνία δίνει «ανάσα» στην Ελλάδα, κυρίως επειδή επιβεβαιώνει τη συμμετοχή της στη ζώνη του ευρώ, ενώ ξεκαθαρίζεται -όπως άλλωστε τόνισαν και οι Λ. Παπαδήμος και Ευ.Βενιζέλος- ότι το «κούρεμα» δεν πρόκεται να επαναληφθεί για καμία άλλη χώρα.\nΟι προσεγγίσεις των κομμάτων\nΔιαφορετικές είναι οι προσεγγίσεις που γίνονται στην Ελλάδα από τα κόμματα σχετικά με τις αποφάσεις των Βρυξελλών.\nΤο ΠΑΣΟΚ χαρακτηρίζει θετικές τις αποφάσεις, αλλά τονίζει ότι η ΕΕ πρέπει να επιδείξει μεγαλύτερη αποφασιστικότητα και τόλμη και να κάνει το επόμενο μεγάλο βήμα για την ενίσχυση της οικονομικής διακυβέρνησης και την περαιτέρω μετεξέλιξή της.\n«Όχι» στην περαιτέρω αύξηση της φορολογικής επιβάρυνσης φυσικών προσώπων και επιχειρήσεων και τις οριζόντιες περικοπές μισθών και συντάξεων λέει η Νέα Δημοκρατία.\nΣκεπτικισμός και ευφάνταστα πρωτοσέλιδα στη Βρετανία για τις αποφάσεις Κάμερον\nΟι βρετανικές εφημερίδες είναι γνωστές για την πρωτοτυπία, τα λογοπαίγνια και τους ευφάνταστους τίτλους που χρησιμοποιούν για να περιγράψουν τα γεγονότα.\nΤο ίδιο συνέβη και στην περίπτωση των κινήσεων του πρωθυπουργού Ντ.Κάμερον στη Σύνοδο Κορυφής, όταν ουσιαστικά αποφάσισε να διαφωνήσει με το γερμανο-γαλλικό σχέδιο για την Ευρωζώνη και την ΕΕ.\nΗ λαϊκή Sun προχωρά ένα βήμα παραπέρα: ο Κάμερον στα ρούχα του Τσώρτσιλ κάνει... ανάποδα την ιστορική χειρονομία του τότε πρωθυπουργού με το σήμα της νίκης.\nΚ. Λαγκάρντ: Ικανοποιημένη από τα αποτελέσματα της Συνόδου\nΤην ικανοποίησή της για την πρόοδο που σημειώθηκε στη Σύνοδο Κορυφής εξέφρασε η επικεφαλής του Διεθνούς Νομισματικού Ταμείου Κριστίν Λαγκάρντ.\nΌπως είπε, με τους πόρους αυτούς, το ταμείο θα μπορέσει να αντεπεξέλθει στις συστημικές του υποχρεώσεις, ιδίως εν μέσω της επιβράδυνσης της παγκόσμιας οικονομίας και των εντάσεων που αναπτύσσονται στις χρηματοοικονομικές αγορές.\nΤο JESSICA (Joint European Support for Sustainable Investment in City Areas - Κοινή ευρωπαϊκή υποστήριξη για βιώσιμες επενδύσεις σε αστικές περιοχές) είναι μια από τις κοινές πρωτοβουλίες που προωθήθηκαν από την Ευρωπαϊκή Επιτροπή στο πλαίσιο της Πολιτικής Συνοχής, με σκοπό να καταστήσουν την πολιτική αυτή πιο αποτελεσματική και βιώσιμη.\nΕτικέτες European Investment Bank, European Union\nΣόιμπλε: Οι τράπεζές μας θα αντέξουν χωρίς κρατική ενίσχυση\nην πεποίθηση ότι οι γερμανικές τράπεζες θα μπορέσουν να καλύψουν τις κεφαλαιακές τους ανάγκες χωρίς κρατική βοήθεια εκφράζει ο Γερμανός υπουργός Οικονομικών Βόλφγκανγκ Σόιμπλε, μετά τους υπολογισμούς της Ευρωπαϊκής Τραπεζικής Αρχής (ΕΒΑ) για γερμανικές ανάγκες ύψους 13,1 δισ. ευρώ -με τη φημολογία για «επέμβαση» στην Commerzbank να κυκλοφορεί στη Φρανκφούρτη.\nΤο Βερολίνο, όπως και όλες οι ευρωπαϊκές κυβερνήσεις, σημειώνει πως η επανακεφαλαιοποίηση δεν πρέπει να οδηγήσει να τις τράπεζες να «κλείσουν την στρόφιγγα» χρηματοδότησης της πραγματικής οικονομίας ούτε να ξεπουλήσουν κρατικά ομόλογα στα χαρτοφυλάκιά τους.\n«Δεν υπάρχει ιδιαίτερα κανένας λόγο για να προσπαθήσουν οι τράπεζες να βελτιώσουν τους δείκτες κεφαλαιακής βάσης τους πουλώντας κρατικά χρεόγραφα» δήλωσε συγκεκριμένα ο Σόιμπλε.\nΣε ξεχωριστές δηλώσεις για το θέμα που έκανε εκπρόσωπος του υπουργείου Οικονομικών για το ζήτημα πιθανής κρατικής συνεισφοράς δεν κατονόμασε την Commerzbank, τη δεύτερη σε μέγεθος τράπεζα στη Γερμανία, γύρω από την οποία αναπτύσσεται έντονη κερδοσκοπία καθώς θεωρείται πως είναι πιθανή η κρατικοποίησή της.\nΣύμφωνα με την EBA, η Commerzbank έχει ανάγκη κεφαλαίων 5,3 δισ. ευρώ, παράμετρος που κάνει σκεπτικούς οικονομικούς κύκλους, κατά πόσον η Commerzbank θα μπορέσει τελικά να επαυξήσει το κεφάλαιό της σε αυτήν την έκταση χωρίς να στραφεί στον κρατικό κορβανά.\nΥπενθυμίζεται ότι κατά τη διάρκεια της κρίσης του 2008, το γερμανικό Δημόσιο έγινε μεγαλομέτοχος στην Commerzbank, με ποσοστό 25%.\nΕτικέτες Commerzbank, Deutsche Bank\nΒαριά ατμόσφαιρα γύρω από δύο σχέδια διάσωσης της ΕΕ\nΣε βαριά ατμόσφαιρα με πολλές αβεβαιότητες, οι οποίες επιτείνονται από τις διαφωνίες των ευρωπαίων ηγετών σχετικά με τα συστατικά στοιχεία της μεγάλης λύσης για την ευρωζώνη, ξεκινά σήμερα η Σύνοδος Κορυφής στις Βρυξέλλες.\nΤα θέματα είναι τόσο περίπλοκα ώστε είναι ενδεχόμενο να μην ληφθεί απόφαση και να γίνει νέα Σύνοδος πριν από τα Χριστούγεννα. Το απόγευμα, πριν από την έναρξη των εργασιών της Συνόδου Κορυφής, ο Πρωθυπουργός κ. Λ. Παπαδήμος θα συναντηθεί με τον πρόεδρο της ΕΕ κ. Χέρμαν βαν Ρομπάι.\nΠαρότι, αυτή τη φορά η Ελλάδα δεν θα βρίσκεται στο επίκεντρο των συζητήσεων, πρόκειται να ληφθούν αποφάσεις για το μέλλον της ευρωζώνης οι οποίες θα μας επηρεάσουν άμεσα. Εκτιμάται, ότι ο κ. Παπαδήμος με τις εξειδικευμένες γνώσεις του και το ειδικό βάρος που έχει στους ευρωπαϊκούς κύκλους, θα μπορέσει τουλάχιστον να αποτρέψει τα χειρότερα για την Ελλάδα.\nΣτο τραπέζι των διαπραγματεύσεων βρίσκεται το γαλλογερμανικό σχέδιο και το κείμενο που κατέθεσε ο κ. Χέρμαν βαν Ρομπάι. Και στα δύο σχέδια οι ενστάσεις είναι πολλές: Στο πρώτο π.χ., αρκετοί ηγέτες διαφωνούν με την εμπλοκή του Δικαστηρίου των Ευρωπαϊκών Κοινοτήτων στη διαδικασία επιβολής ποινών στα δημοσιονομικά απείθαρχα κράτη. Το δεύτερο, το οποίο προέβλεπε μεταξύ άλλων την αναθεώρηση των Συνθηκών και την υπογραφή νέας συνθήκης μεταξύ των 17 από τα 27 μέλη της ΕΕ, προκαλεί σφοδρές αντιδράσεις, όχι μόνο από τις ηγεσίες διαφόρων κρατών αλλά και μεταξύ των Επιτρόπων.\nΧθες, στη συνεδρίαση του κολλεγίου των Επιτρόπων, για την προετοιμασία ενόψει της Συνόδου Κορυφής, συζητήθηκε το ακανθώδες θέμα της αναθεώρησης των Συνθηκών. Η πρόταση του κ. Ρομπάι συνάντησε την αντίδραση της πλειονότητας των Επιτρόπων και αντιμετωπίστηκε με επιφυλακτικότητα από τον κ. Ζοζέ Μπαρόζο.


Σοκ με Ντουμάνη στον Ολυμπιακό! – newsacademies\nJuly 5, 2022, 17:00\nAugust 4, 2017, 15:56\nΆσχημα μαντάτα για τον νεαρό ποδοσφαιριστή του Ολυμπιακού Πάρη Ντουμάνη! Ο 17χρονος μέσος των «ερυθρόλευκων» τραυματίστηκε στην Ελβετία, όπου έλαβε μέρος με τους Νέους του Ολυμπιακού σε διεθνές τουρνουά.\nΜε την επιστροφή της ομάδας του Πειραιά στην Ελλάδα, ο ποδοσφαιριστής υποβλήθηκε στις απαραίτητες εξετάσεις και διαπιστώθηκε ότι έχει υποστεί ρήξη χιαστών! Κάτι που σημαίνει ότι θα χάσει το μεγαλύτερο κομμάτι της φετινής αγωνιστικής περιόδου, καθώς θα μείνει εκτός δράσης για περίπου 6 μήνες.\nΜάλιστα έχει προγραμματιστεί την επόμενη εβδομάδα να περάσει την πόρτα του χειρουργείου, έτσι ώστε μετά να ξεκινήσει αμέσως την αποθεραπεία του και να κάνει αγώνα… δρόμου για να επιστρέψει στις αγωνιστικές υποχρεώσεις του Ολυμπιακού όσο το δυνατόν πιο γρήγορα γίνεται.\nΝα σημειωθεί πως ο Ντουμάνης πριν λίγο καιρό είχε γίνει επαγγελματίας υπογράφοντας συμβόλαιο με τον σύλλογο, καθώς ακολούθησε την πρώτη ομάδα στο Ζέεφελντ της Αυστρίας στο πρώτο στάδιο της προετοιμασίας των «ερυθρόλευκων».\nΗ επιβράβευση του Αστέρα στους παίκτες της περσινής Κ17! Εννέα επαγγελματικά συμβόλαια!


Λίγες είναι οι εταιρείες που διαθέτουν την τεχνολογία, τις εγκαταστάσεις, αλλά και το ανθρώπινο δυναμικό που απαιτείται για να αποκτήσει ένα όνειρο σάρκα και οστά. Η Ηolden, ατυχώς, δεν ήταν μία αυτές…\nΈνα χρόνο μετά την παρουσίαση του καταπληκτικού Hurricane από την General Motors Αυστραλίας, μέσω της θυγατρικής της Holden, ένα ακόμη concept ήρθε να ταράξει τα αυτοκινητιστικά νερά της Ωκεανίας και όχι μόνο. Αυτή τη φορά δεν επρόκειτο για μια εξωπραγματική κατασκευή με δύσκολα υλοποιήσιμες εφαρμογές, αλλά για ένα sport μοντέλο υψηλών επιδόσεων, του οποίου η απόσταση από την παραγωγή ήταν πολύ μικρή. Ο λόγος για το Torana GTR-X, που είδε τα φώτα της δημοσιότητας στις αρχές του ’70, όταν στη γκάμα της Holden σταδιοδρομούσε ήδη από τριετίας η σειρά LC Torana, που εφοδιασμένη κυρίως με τετρακύλινδρα μηχανικά σύνολα καταγόταν από το βρετανικό Vauxhall Viva.\nΟ κινητήρας της ισχυρότερης έκδοσης εκείνης της σειράς, ο τρίλιτρος εξακύλινδρος σε σειρά της LC Torana GTR XU-1, με την κωδική ονομασία 186S, ήταν εκείνος που προκρίθηκε για να τοποθετηθεί στο νέο concept, παρά την ύπαρξη και ενός ισχυρότερου V8. H προηγμένη σφηνοειδής σχεδίαση του δίθυρου coupe της Holden που ακολουθούσε τις επιταγές των Ιταλών designers, θα μπορούσε όταν θα ερχόταν η ώρα της παραγωγής του να αντιπαρατεθεί επιτυχημένα με εξαιρετικά ευρωπαϊκά gran turismo μοντέλα όπως η Ferrari 308 GT4 και η Lotus Esprit, αλλά και με το sport κόσμημα της Άπω Ανατολής, το Nissan 240Z. Οι αναδιπλούμενοι προβολείς του, ιδέα ακόμη νέα εκείνη την εποχή, έσβηναν όταν δεν ήταν σε χρήση μέσα στο μακρύ, λείο καπό του, που τονιζόταν από την μικρού μεγέθους σφηνοειδή μάσκα. Η γραμμή του αμαξώματος ολοκληρωνόταν στο πίσω μέρος με μια υπερύψωση, όπου παρά τον εντυπωσιασμό έμενε πολύς χώρος και για την έννοια της απλότητας.\nΟ δρόμος για την παραγωγή του Torana GTR-X μπορεί να έμοιαζε ανοιχτός στους πολλούς, όμως για τα στελέχη της Holden υπήρχαν πολλά ανυπέρβλητα εμπόδια. Τα διαφημιστικά φυλλάδια του αυτοκινήτου μπορεί να έτυχαν ευρείας αποδοχής και να προκάλεσαν ενθουσιασμό, όμως η έρευνα αγοράς έδειξε πως στην Αυστραλία η ενδεδειγμένη κατηγορία αγοραστών του δεν ήταν ευάριθμη. Εκτός των άλλων, το GTR-Χ έπρεπε να σταδιοδρομήσει εμπορικά για περίπου οκτώ χρόνια, προκειμένου να αποκτήσει ένα εύλογο περιθώριο κέρδους, που να μπορεί να καλύψει τα έξοδα της παραγωγής του. Ύστερα, ήταν και το Nissan 240Z, το coupe με τις υψηλότερες πωλήσεις στον κόσμο εκείνη την εποχή και με τιμή εξαιρετικά ανταγωνιστική. Η Ηolden δεν μπορούσε να έχει φθηνότερο προϊόν από τους Ιάπωνες κι αυτό ήταν ένα ακόμη ανυπέρβλητο εμπόδιο. Το GTR-X θα έμενε για πάντα ένα πρωτότυπο, από το οποίο κατασκευάστηκαν συνολικά τρεις μονάδες. Οι δύο από αυτές καταστράφηκαν με το πέρασμα του χρόνου κι από το φιλόδοξο Torana απέμεινε ένα μοναδικό αυτοκίνητο, που στις ημέρες μας έχει βρει φιλόξενο χώρο στα κεντρικά γραφεία της Holden στη Μελβούρνη.\nHOLDEN TORANA GTR-X Αμάξωμα: δίθυρο coupe Kινητήρας: 6κύλινδρος σε σειρά 186S Κυβισμός: 3.043 κ.εκ. Διάμετρος x διαδρομή: 92.1 mm x 76.2 mm Σχέση συμπίεσης: 10:1 Καρμπιρατέρ: 3 St Ισχύς: 160 ίπποι στις 5.200 σ.α.λ. Ροπή: 26,2 χλγμ. στις 3.600 σ.α.λ. Μετάδοση κίνησης: στους πίσω τροχούς Κιβώτιο ταχυτήτων: χειροκίνητο 4 σχέσεων M21 Ανώτατη ταχύτητα: 210 χλμ/ώρα Μήκος: 4.178 χλστ. Πλάτος: 1.732 χλστ. Ύψος: 1.135 χλστ. Μεταξόνιο: 2.387 χλστ. Μετατρόχιο εμπρός: 1.371 χλστ. Μετατρόχιο πίσω: 1.397 χλστ. Βάρος: 1.043 κιλά


Κοσμικό αίνιγμα • e-steki\nO explorer έγραψε: στις 22:55, 25-09-08:\nΣαν να μην έφθαναν τα μυστήρια της σκοτεινής ύλης και της σκοτεινής ενέργειας, ακόμα κοσμικό αίνιγμα προβληματίζει τους κοσμολόγους: Τεράστιες μάζες στο Σύμπαν φαίνονται να κινούνται προς μια κοινή κατεύθυνση με πολύ υψηλή ταχύτητα, ένα φαινόμενο που δεν μπορεί να ερμηνευθεί από οποιαδήποτε γνωστή δύναμη.Οι ερευνητές εκτιμούν ότι οι μάζες αυτές έλκονται από τη βαρύτητα μιας τεράστιας ποσότητας υλικού που βρίσκεται έξω από το ορατό Σύμπαν.\nΕνδιαφέρομαι πάρα πολύ να ακούσω γνώμες,κυρίως από τους μεγαλύτερους του site που προφανώς ασχολήθηκαν στη φυσική με παρόμοια θέματα.\nO qwertyuiop http://brizolaki.blogspot.com/ έγραψε: στις 22:08, 26-09-08:\nπόσο μικροί ήμαστε ρε φούστη μ...\nO Afey έγραψε: στις 11:18, 27-09-08:\nΤότε ήμαστε; Τώρα νούκουτις;\nO Crookshanks έγραψε: στις 17:21, 27-09-08:\nΤο τί υπάρχει στις εσχατιές του κόσμου ίσως να μη το ανακαλύψουμε ποτέ...\nΒέβαια, ποτέ μη λες ποτέ, αλλά η έννοια της "άκρης του κόσμου" είναι τόσο δύσκολη στη σύλληψή της.\nO qwertyuiop http://brizolaki.blogspot.com/ έγραψε: στις 17:28, 27-09-08:\nθα καταλήξουμε σε κάνα μουρλοκομείο αν προσπαθήσουμε έστω να φανταστούμε το μέγεθος ΟΛΟΚΛΗΡΟΥ του σύμπαντος ...\nO Crookshanks έγραψε: στις 17:47, 27-09-08:\nΜμμ, η φαντασία δε βλάπτει\n[offtopic]Γιατί έβαλες για άβαταρ την Ουαλική σημαία;[/offtopic]\nH nellufo έγραψε: στις 23:55, 27-09-08:\nενδιαφερον αλλα πραγματικα δυσκολο να το καταλαβει κανεις...\nO qwertyuiop http://brizolaki.blogspot.com/ έγραψε: στις 11:10, 28-09-08:\nοφτοπικ: έχει ωραίο κατοικίδιο απάνου :p\nO George SK έγραψε: στις 19:44, 04-10-08:\nΩραίο και ενδιαφέρον. Είναι καλό να ασχολείται κανείς με παρόμοιες γνώσεις χωρις να εξειδικεύεται.\nΤέσπα, τρέλη η θεωρία η συγκεκριμένη...Αυτό με τη σκοτεινή ροή το έχασα λίγο, ίσως γιατί το ακούω πρώτη φορά.\nO Crookshanks έγραψε: στις 22:09, 04-10-08:\nΑρχική Δημοσίευση από George SK\nΔεν είναι απλά ωραίο, είναι συναρπαστικό και σε κάνει να έχεις ένα δυνατό καρδιοχτύπι!\nΥπάρχουν πολλές τρελές θεωρίες, πολλών τρελών επιστημόνων...\nΟ Χάρης αυτή τη στιγμή δεν είναι συνδεδεμένος Είναι 28 ετών . Έχει γράψει 32 μηνύματα.\nO Levi έγραψε: στις 22:30, 04-10-08:\nΑπ αυτες τις θεωριες ομως εχουν βγει οι περισσοτεροι απο τους νομους που ξερουμε σημερα!\nO Crookshanks έγραψε: στις 22:40, 04-10-08:\nΞέρω, ξέρω... Για να είναι κανείς καλός επιστήμονας πρέπει πρώτα να διαθέτει υψηλό ήθος, μετά πολλή φαντασία και μετά οξεία σκέψη.\nO Levi έγραψε: στις 22:44, 04-10-08:\nΒασικα το "καλος επιστημονας" ειναι παρα πολυ αοριστο μιας και κατα μια αποψη καλος θα ηταν κι ο Αινσταιν μονο και μονο για την ανακλυψη (εστω τη βοηθεια) της ατομικης βομβας! Ηταν ενα επιτευγμα!\nΑλλα ειναι οφ-τοπικ ολα αυτα αρα το αφηνω εδω!